Larunbateko manifestaziora joateko deia egin dute zigortuak izan diren Altsasuko EHEko bi kideek • ZUZEU\nSeinale batzuk ezabatzea leporatuta jasan beharreko 6.000 euroko zigorra eta bi eguneko etxeko atxiloaldiaren aurrean, “epaiari buelta ematea” ipar, “Euskal Herri euskalduna eraikitzen jarraitzeko” aste osoko egitarau zabala prestatu dute Altsasuko EHEko kideek. Tartean da “Euskaraz bizitzeari zigorrik ez! Ezabatu eta euskaraz bizi” lelopean larunbatean egingo den manifestazioa. “Euskaltzale konprometitu eta aktibo gisara” lanean jarraituko dutela berretsi dute.\nSeinale batzuk ezabatze leporatuta 6.000 euroko isuna ordaintzearekin eta 48 orduko lokalizazio iraunkorrarekin izan dira zigortuak Altsasuko EHEko bi kide. Astebukaeran dira betetzekoak bi eguneko etxeko atxiloaldia. Horren harira agerraldia egin zuten atzo.\nBeraien kasua ez dute era isolatuan ulertzen zigorra jaso duten Itziar Claver eta Haizea Ramirez de Aldak. “Euskal Herria eta euskaldunak azpiratzeko asimilazio prozesuaren baitan” Madriletik zein Parisetik eratortzen diren legeek “euskaldunon hizkuntza eskubideen ukazioa eta zapalketa” dutela ondorio adierazi dute.\nUkazio eta zapalketa horien adibide “lazgarriak” jartzeari ekin diote ondoren: kale izendegia euskaraz jarri nahi duten herrien kasuan “laster etorriko dira goragoko administrazioen mehatxuak”, udalek euskara lehenesteko hizkuntza irizpideak martxan jarriaz gero “Estatuko abokatuak presaka hasiko du auzibidea”, Poliziaren aurrean “euskaraz jarduteko dugun eskubidea” aldarrikatu, eta, “kasernatik pasa ostean iritsiko zaigu isuna desodedientzia leporatuta”. Altsasuko EHEko kideek pairatu zuten azken kasu hau ere. 300 euro ordaindu behar izan zituten aipatu arrazoia dela medio. Eskubideen zapalketa horiek, baina, “ez dute inolako ondorio legal edo penalik”. EHEko kideen ondorioa argia da: “euskaldunok, enegarren mailako herritarrak gara geure herrian bertan”.\n“Paisaia linguistiko arrotza” zapalkuntzaren beste adierazle bat gehiago gisa jo dute. Hori gainditzea xede jarri zuen abian “Ezabatu eta euskaraz bizi!” ekimena EHEk. Jardun hau gogor zigortu dute ordea.\nKikildu beharrean, “euskaraz bizitzen” jarraituko dutela baieztatu dute, “euskaltzale konprometitu eta aktibo gisara” erasoei erantzun eta Euskal Herri euskalduna eraikiz.\nEpaiaren aurreko erantzuna ere bide horretara lerratu dute, “bakoitza bere etxean 48 orduz zigor injustu bat betetzen” egon beharrean “Euskal Herri euskalduna eraikitzen jarraitzeko” aste osoko egitarau zabala prestatuz: elkartasun mezuak zabaltzeko pankartak egiteko tailerra, pintxo-pote aldarrikatzaileak, teknologia berriak erabiltzen ikasteko tailerra, elkarretaratzeak, desobedientziari buruzko hitzaldia, kontzertua, bertso bazkaria, “Izan, egin eragin” dokumentalaren proiekzioa… Bertso bazkarian Xabier Silveira eta Eneko Lazkoz izango dira bertsolariak.\nManifestazioa ere egingo da larunbat arratsaldean, 18:30ean Gure Etxea eraikinetik abiatuta, “Euskaraz bizitzeari zigorrik ez! Ezabatu eta euskaraz bizi” lelopean. Bertan zein egitarauko beste ekimenetan parte hartzeko deia egin dute. Bide batez, lo zakua hartu eta itxialdia beraiekin igarotzeko gonbita luzatu dute.\n24 pentsamendu “Larunbateko manifestaziora joateko deia egin dute zigortuak izan diren Altsasuko EHEko bi kideek”-ri buruz\nbabestu dezagun euskara 2013-11-22 15:46\nAurreko batean EHEk Zarautzen egin zuen ekintza txukun baten albisteko komentarioetan eztabaida petrala egon zen, argazkia ez omen zela oso ona eta itxura txarra ematen zela esanez edo. gogoan dut baten batek ehunka lagun bildu arren lau katu zeudela ematen zuela esaten zuela eta panorama tristea omen zela euskaldunentzat. Tristea zela, udal baten hizkuntza irizpideei babesa agertzeko hain jende gutxi biltzea, edo holako zerbait.\nKritika hori egin edo onerizten zutenek aukera paregabea dute bihar Altsasuko manifara agertu eta irudi txarrik eman ez dadin euren harritxoa jartzeko. Hitzak haizeak daramatza, elkartasun ekintzak betirako geratzen dira.\n100 kilometro baino gehiago egingo ditugu bihar Altsasuraino ezagutzen ez ditugun horiengandik hurbil egoteko, eta beste ehun eta piko etxera bueltatzeko. Ez gaude prest euskararen aurkako erasoak beti onartzen ibili eta maila bajukoak balira bezala ulertzeko.\nUPNk euskara ezabatzen du egunero Nafarroatik, biomasaren feriarekin egin dutena kriminala da, eta ez da ezer pasatzen? D ereduko irakasleen kontra espioitza egiten dute, eta ez da ezer pasatzen?\nHori bai dela panorama tristea. Ez EHErena, Euskal Herriarena baizik.\nJJ 2013-11-22 20:29\nUPN, PSN eta PP euskara ezabatzeko gurutzadan dihardute Nafarroan, baina diskurtsoetatik at, ez dute erantzunik apenas alderdi abertzaleen aldetik.\nAltsasuko kultur programazioa, aisia- eta kirol-eskaintza gehien gehiena, udal liburutegia, merkatal gune txiki eta handietako paisaia, taberna ia guztietako musika, eta abar, erdaldunak dira. Ez UPNk hala izan dadin agindu duelako, udala (Bildu) arduratzen ez delako baizik.\nNire ustez, Altsasun eta beste herri askotan, ezabatu ordez idatzi egin beharra dago. Euskaraz, noski.\nNafar 2013-11-22 23:21\nEz nago neska hauei jarri dieten zigorraren alde, hori argi gera dadila, baina benetan ez dut ulertzen zer izan dezakeen euskararen aldeko Altsasu aldeko seinale elebidunetan erdarazko testua ezabatzeak. Hori al da zonalde horretan euskarak duen behar nagusia?\nJJ 2013-11-23 11:39\nNafarrek bezala, EHEko bi kide horiei ezarritako zigorra onartezina da, baina EHEk ez du asmatzen ezabaketarekin. Sakanan seinalek eta kale izenak elebietan daude. Erdarazko testuak ezabatzean, erdaldunak erasotuak sentitzen dira, batetik, eta arazoak eragiten zaizkie autobidea zeharkatzen duten gidari atzerritarrei (espainiarrak barne), egonezina eta haserrea eraginez. Bertoko jende gehienentsuenak ere, ez du ekimen hori ulertzen.\nAldiz, Sakanako herri gehienetako jarduera gehienak espainiera hutsez burutzen dira, eta udal gehienek ez dute ia ezer egiten euren eskumenekoak diren jardueretan eta eremuetan euskararen erabilera bizkortzeko. Adibidez, Iortia kultur guneak 10 urteak ospatzen ditu egunotan. 10 urte oso nagusiki kultura espainiarra sustatzen, eta euskal kulturari oso leku txikia eginez.\n1.000 seinale ezabatzea baino askoz eraginkorragoa litzateke Iortiako kultur programazioan euskarari leku duina ematea. Askoz ere.\nJJ 2013-11-23 11:45\nIdazketak ematen die min, ez ezabaketak:\nneu 2013-11-23 11:51\nAdos JJ eta Nafarrekin. Nire buruari behin eta berriz galdetu izan diot azken urteotan zer mesede egiten dion euskarari seinale erdaldunak ezabatzea. Uler nezake, garai batean, ekintza sinboliko gisa balio izana, baina gaur egun ez diot inongo zentzurik topatzen. EHEk autokritika sakona egin behar duela uste dut, Ekintza eraginkorragoak behar ditugu, edo betiko dinamika honetatik ez gara irtengo. Sakanako errealitatea ez dut ezagutzen, baina zentzuzkoa iruditzen zait JJk dioena. Agian exijitu behar zaio udalari jarrera aldatzeko, edo norabidea aldatzeko. Eta argi geratu dadila ez nagoela erabaki judizialarekin ezta isunarekin ados.\nNafar 2013-11-23 12:26\nJJ, ados zure eskaerarekin. Udaletatik hasita euskararen aldeko apostu sendoagoa egin beharko litzateke, alor guztietan. Egia da ere euskaldunok apostu horri sostengua eman beharko geniokeela, bestela ez du zentzurik. Ez du zentzurik, adibidez, heldu eta gazteendako euskarazko antzezlan bat programatzea, antzezlan ezaguna eta aktore famatuekin gainera, eta hamabi pertsona joatea hura ikustera (140 kabitzen diren lekuan). Eta hori benetako kasu bat da, Altsasutik oso gertu dagoen herri batean. Hor Udalari helarazten zaion mezua da ez duela pena merezi euskarazko programaziorik egitea euskaldunen artean interesik pizten ez duelako.\nJJ 2013-11-23 13:43\nBai, hala da. Alde bietatik behar du. Baina abiatzen garen zulotik abiatzen gara, eta hori oso aintzat hartu beharra dago. Jendea erdaraz ohituta dago, erdaraz elikatzen da eguneko ordu guztietan, kultur erreferenteak erdaldunak dauzka… Egoera hori ezin da iraularazi dekretuz edo egun batetik bestera. Aldeko haizea egonkorra eragin beharra dago, planifikazio serioa eta egungo errealitatean oinarritua, eta urratsak ematen joan. Lehenik eta behin egungo egoeraren zergatiak azalduz jendeari, eta norbere herriaren hizkuntza berreskuratzearen onurak. Lan handia eta zaila da, hori ere jakin behar da, baina egun goazen bidetik, amildegira goaz zuzenean, gure diskurtso, pintura, pankarta eta ekintza sinboliko guztiekin batera..\nneu 2013-11-24 13:13\nAdos JJren azken iritziarekin. Uste dut antzeko zerbait gertatzen dela EITBrekin. Euskaldunok, peto-petoenak ere, ohitu gara telebista erderaz ikustera, arrazoi askorengatik. Egoera hau ez da egun batetik bestera irauliko, nahiz eta eitbk orain programazio berritua aurkeztu. Horretarako, ETBk alde batetik, programazio berritua, erakargarria eta merkatuaren beharrizanetara egokitua aurkeztu beharko du; bestetik, euskaldunok ere babestu beharko dugu apustu berri hori; bestela, jai! Hala ere, denpora behar da horretarako, eta porrota, seguru asko.\nJone Garaiok euskaldun akonplejatuei 2013-11-25 11:07\nEz daukazue lotsarik. EHEri autokritika eskatzen diozue baina egiten al duzue zuek autokritikarik zuen jokabideaz? Gustatuko litzaidake jakitea zer egiten duzuen zuek, eta ea predikatzen duzuenarekin koherentea den praktika eramaten duzuen aurrera. EHEk ez ditu ezabaketak bakarrik egiten. Ezabaketak ere egitera deitzen ditu euskaltzaleak. Ezabaketek ze mesede egiten dioten euskarari? Ez dakit kuantitatiboki erantzuten horri, baina hemen horrne inguruko eztabaida ematen ari dela ikusita, lehen helburua beteta. Ezabaketarik eta horien aldeko iritzirik gabe, paisaje linguistiko glotozida besterik gabe irensten jarraituko genuke. Honek, Gordillok supermerkatuetatik jakinak ebasteak eragiten duen modura, errealitate horren gainean arreta jartzea dakar.\nAi, euskaldun akonplejatu gaixoak gu… Errepidetik pasatzen diren atzerritarrekiko zernolako kezka… Eta, bitartean, euskaldunoi beti egurra eta euskaldunok beti amore ematen besteak ez haserrarazteko… Benetan ez zarete konturatzen? Ba ni bai, eta ez nago prest jarrera otzan horiek jarraitzeko eredutzat onartzeko, eta iruditzen zait erdaldunen (aski bermatuak dauden) hizkuntza eskubideen inguruko gure preokupazio honek euskaldunon menpekotasuna eta mentalitate azpiratua noraino iristen den erakusten duela. Lotsagarria gure azpiratze sikologikoa, hain barruraino sartuta daukagun espainolito eta frantsesitoa.\nEHEkoa izan nintzen garaian ezabaketen inguruko eztabaida ugari izan genituen. EHEri eskatzen zenioten autokritika hori EHEn iraunkorra dela esan dezaket. Pixa egiten digute burutik behera erdaldunek, baskoek zein espainol eta frantsesek, eta gu hemen, umekeritan, barruraino sartu diguten kulpabilitate horrekin auto-inmolatzen. Euskal Herrian euskara espainol eta frantsesei inposatzen diegu baita ere, ezta? euskara eta euskaldunok gara inposatzaileak, ezta? D ereduko irakasleei espioitza, Biomasako feriako karteletan euskara ezabatzea, goiko komentarioan beste batek komentatu duen kasua, TIL eta halako eredu euskariziden inposatzeak, erabateko glotozidio estrategia bizi dugu, Euskal Herria desagerrarazi nahi duena, baina EHE da autokritika egin behar duena. Zuek ez, anonimotasunean eta norbere egitekoei erreparatu gabe beti besteei gauzak eskatzen. Azaldu mesedez zeintzuk diren zuen ereduak, ea horiekin euskara salbatzen dugun, eta ea EHEk ere eredu milagroso horietatik ikasi eta bere jarduera ankerra baztertzen duen. Bakea eta maitasuna, segi buru makur eta akonplejatu.\nAzken gauza. Hain zaudete itsu, hain dituzue ezarri dizkizueten eskemak barneratuta, ezen ez zaretela konturatu EHEko kide horiek ez zutela ezabaketarik egin (borondate hori bazuten ere), ezabaketak egitea leporatuta zigortu nahi izan zituztela eurak eta ekimena bera, epaiketa fartsa bat egin zietela eta ezer frogatu gabe kondenartu zituztela.\nSegi buru makur, autopistako gidari atzerritarren hizkuntza eskubideen defentsan.\nJJ 2013-11-25 11:49\nLasaitu hadi Jone, eta zaindu hiztegia. Beharbada aipatu dituzun abildade horiek zeure-zeureak dira.\nNafar 2013-11-25 11:52\nEskerrak zu bezalako iluminatuak dauden Euskal Herrian akonplejatuoi begiak irekitzeko, bidea erakusteko, zein erratuta gauden gogorarazteko. Eskerrik asko gure mesias! Zein da gure penitentzia?\nErromes 2013-11-25 15:29\nJoneren (edo Jonen, ez zait oso garbi geratu) hitzekin bat nator oro har. Tonu gogorra du baina ez dut uste deskalifikazio pertsonalik dagoenik, jarrera konkretu bat kritikatzen baitu. Argudio sorta txukuna dela deritzot. Pena eman dit JJ eta Nafar erabiltzaileek erantzun dutenean kontrako argudiorik irakurri ez izanak. Eztabaida aberastu baino, hankamotz utzi dutela uste dut, eta bide batez arrazoia eman diotela Joni edo Joneri isiltasunaren bidez.\nAdos nago bi erabiltzaile hauek hasierako erantzunetan esaten dutenaz, EHEri egiten dieten kritika, nire ustez hutsala, kenduta.\nDena den, batez ere Nafar delakoaren azkenaz esan behar dut, bakoitzak bere errezetak botatzen dituela, eta berak bereak bota dituenean ez badugu iluminatutzat hartu eta bere iritzia kontuan hartu badugu, berak ere aukera polita zuela antzeko zerbait egiteko. Eta EHEko norbaitek zuri berdin erantzungo balizu horrelako zerbaitekin?: “Eskerrak zu bezalako iluminatuak dauden Euskal Herrian Euskarazeko inkonpetenteoi begiak irekitzeko, bidea erakusteko, zein erratuta gauden gogorarazteko. Eskerrik asko gure mesias! Zein da gure penitentzia?”.\nEHEk, nik dakidala, ezabaketak baino askoz gauza gehiago egiten ditu bere egunerokoan, eta Kontseiluaren, UEMAren eta beste hainbat konturen sorreraren atzean egon da. Zuen errelatoan absurdora eraman duzue EHEren egitekoa (ez dakit ezezagutzatik edo fede txarretik zein onetik egina dagoen) eta zentzu horretan ulergarria deritzot edozeinek suminduratik erantzuteari.\nHori bai, EHEko norbaitek hari honetan bere ekarpena jasoko balu ere, askoz hobeto\nJJ 2013-11-25 19:21\n“Ez daukazue lotsarik”, horra Joneren lehen “argudio txukuna”; eta doinu horretan joan da beste guztia ere.\nNik ez daukat deskalifikazioa erabiltzen dutenekin ezer eztabaidatzeko ohiturarik.\nBestalde, bai zeuk, Erromes, bai berak ere, EHEren jarduera eta erakundea bera egiten dituzue gure kritiken helburu. Bada ez. Nik neuk behinik behin, jarduera zehatz eta jakin bat kritikatu dut: ezabaketa.\nHortik aurrera, EHE existituko ez balitz, asmatu beharko litzatekeela uste dut. Eta espero dut Jone baino irekiagoak izatea EHEko kide gehienak. Ez niregatik, erakundearengatik beragatik baizik.\nPer 2013-11-25 20:35\nBa ni ere erabat ados Jonerenarekin. “Ez duzue lotsarik” esan du. Hori deskalifikaziotzat jotzea ez ote da gehitxo… Ezabaketak soilik kritikatu direla esatea ez ote da gutxitxo… Aitzakia eskasaren itxura handiagoa du, errespetuz diot. Joneren hitzak neure egiten baditut eztabaidatuko zenuke nirekin? Ez naiz EHEkoa, ez naiz EHEkoa inoiz izan, baina ezagutzen dut euren jarduna, baita mezua ere, eta erabat identifikatuta sentitzen naiz eurekiko, argi gera dadila. Ezabaketetaz zera uste dut: euskaldunok egunero bizi behar dugun egoera mingarrira apur bat hurbiltzeko balio duen ekintza sinbolikoa da, guztiz baketsua, eta euren erdal mundu erosoan gure minari arretarik jartzen ez dion erdaldunari eragiten zaion molestia txiki bat (asko jota). Nik gay mugimenduan militatu dut, eta feminismoa ere jorratu dut. Oroitzen naiz mikromatxismoak zer ziren ikasi nuenean mundu berri bat deskubritu nuela. Eg7nerokoan ia oharkabe egiten ditugun jazarpen txikiak nonahi daude, gure baitan ere, baina ez ditugu jarrera matxistatzat hartzen, onartuta ditugu. Euskararen inguruko zapalketarekin antzekoa gertatzen da. Hain da ohikoa eguneroko zapalketa txiki multzoa, handiei soilik erantzuten diegula txikiak berez onartuz, zapalketa gradua aitortu gabe, eta zapalketa horiek praktikatzen dizkigunari aurre egiteko kapaz ere ez gara, bera ez molestatzearren, gure mina txikikeria delako guk geuk sisenten dugun unetik\nPenagarri 2013-11-25 20:35\nHara zer uste dudan: JJ eta Nafarrek elkarrizketa monologiko hori luzatu duzuela inork ez zizuelako jaramonik egiten, eta zuen probokazioa luzatu duzue baten bat erori arte. Ea zorionak, lortu duzue!\nEta zergatik ez zizuen inork jaramonik egiten? Hara zer uste dudan: benetan tristea delako zigor injusto baten albistea baliatzea ehe-ko militanteak erasotzeko, duela bi urte egin zuten zerbaitengatik.\nZuek esana, labur: zigorraren kontra gauden arren, ezabaketak kaltegarriak dira.\nEsan zenezaketen gauza berbera, baina kontrakoa azpimarratuz: ezabaketekin ados egon ez arren, zigorrak gehiegizkoak dira.\nNotizia, oraingoan, zigorraren bidegabekeria zen.\nEta bat egiten dut Joneren haserrearekin.\nJJ 2013-11-25 21:04\nNafar 2013-11-25 21:19\nEz dut eztabaida hau gehiago luzatu nahi baina benetan harrigarria egiten zait irakurtzea nire mezuak “probokazioa” direla. Nik berria irakurri nuen eta neure iritzia eman nuen eta ondoren eztabaidatxo bat sortu zen JJ eta Neurekin, besterik ez. Horrek norbaiten haserreak piztu baditu ba zer egingo diogu. Zorionez herri honetan iritzi ezberdinak ditugu, Jone etabarren baimenarekin.\nNeu 2013-11-25 23:02\nEgia esan Joneren eta ondokoen erantzunak ikusita, erabat harrituta geratu naiz. Nik uste dut foro honetan parte hartu dugunok hasieratik adierazi dugula epaiaren aurka gaudela. Ez dut uste hemen inork EHEko kideak erasotu dituenik. Hemn kritikatu dena EHEren ohiko jokabide bat da, ezabaketarena. Eta horren inguruko iritzia eman genuen, besterik ez. Eta nik berriro diot ezabaketa kanpainaa guztiz alperrikoa iruditzen zaidala, euskararen aldeko jarrera sortzea baino, hain zuzen ere kontrakoa lortzen baitu, nire ustez behintzat. Badirudi, Jonen eta besteen iruzkinak irakurrita, jende bat ez dagoela prest berea ez bezalako iritziak entzuteko, ezta ezabaketa dinamikaren porrota onartzeko. Ondo izan.\nJone Garaio 2013-11-26 12:05\nHitzez hitz berresten dut atzo esandakoa, eta erantzun berrieri erantzun nahi diot. Nik ez dut problemarik besteen iritziekin. Irusitzen zait “JJ”, “Nafar” eta “Neu”ren kritika ia arrazoitu gabea eta itsusia dela, eta haserretik egin diet neure kritika iritzi hoiei. Ez duzuela modua gustoko? Neuk ere ez zuena. Itxia naizela uste duzue. Lotsarik ez duzuela uste dut, euskaldunaren konpleju historikotik hitzegiten duzuela brotxa lodia erabailiz eta gauza asko ahaztuz (nahita edo nahi gabe…), horra nire itxikeria. “Penagarri”k asmatu duela ere uste dut: “Zuek esana, labur: zigorraren kontra gauden arren, ezabaketak kaltegarriak dira. Esan zenezaketen gauza berbera, baina kontrakoa azpimarratuz: ezabaketekin ados egon ez arren, zigorrak gehiegizkoak dira”. Zure baimena behar dut horretarako, “Nafar”? Nik ez diot nirea behar duzunik, baina onartuko didazu zure eskubide berdina dudala zuk esandakoari erantzuteko, ez? Ni iluminatua naiz baina zure sententziak zentzu komunaren adierazle? Mesedez… “Neu”: zeinek esan du ez dagoela prest zure iritzia entzuteko? Entzun dut, eta neure iritziarekin erantzun dut. Zeinek du problema besteen iritziekin? Oraindik argudiorik eman gabe jarraitzen duzue. “Jende bat” ez dagoela prest “ezabaketa dinamikaren porrota onartzeko” diozu. Nondik ateratzen duzu ezabaketa dinamikaren porrota? Zertan oinarritzen duzu iritzi hori sententzia eztabaidaezin bihurtzeko? Onura baino kalte gehiago eragiten du? Nola neurtu duzu hori? Zure pertzepzioaz ari zara? Espekulatzen agian? Nik badut dinamika horren porrota edo arrakasta neurtzeko elementu bat, nire pertzepzioei gehitzen diedana: EHEko talderik ez dagoen herri eta leku pila batean egiten ditu ezabaketak jendeak (“jende bat” hori izango dira hoiek ere), hori bistakoa da, ezjakintasunetik edo fede txarretik hitz egin duzuela bistakoa den modura. Gainera EHEk ez du inoiz arazorik izan gaizki egindakoak onartzeko, egin dituenean. Eragile oso irekia da, nire garaian holakoa zen gutxienez. Zenbat aurreiritzi…\nNestor Esteban 2013-11-26 13:21\nKaixo EHEko kidea naiz.\nEmaten ari den eztabaidaren harira, zera esan nahi dut: EHEko kideok eta EHEko kideak ez diren askok, urteak daramatzagula ezabaketak egiten, seinaleak euskalduntzen, hizkuntza ordezkapenari aurre egiten, herri hau menderatzeko aplikatzen diguten hizkuntza gatazka eta asimilazio prozesua oraindik indarrean daudela erakusten… Helburu nagusia, bizi dugun hizkuntza zapalkuntza agerian utzi eta paisaia linguistikoan aldaketak eragitea dela. Helburua betetzen ari dela uste dugu eta hainbat herritan aldaketa horiek sumatu direla ere esan dezakegu. Hor kokatu beharko genuke Altsasuko EHE bi kideek, beste askorekin batera, jaso duten zigorra, bide hori eteteko nahian. Ez gara hizkuntza komunitate bakarra, ez gara bakarrak, Asturies-en, Paisös Catalans-etan eta abarretan ere egiten dira ezabaketak. Oker, zuzen egon gaitezke, baina guk bide eraginkorra dela uste dugu inork kontrakorik erakusten ez digun bitartean. Hala ere, EHEren lana ezingo genuke horretara soilik mugatu, EHEtik euskaraz bizitzearen aldeko hautua indartzeko gauza anitz egiten baititugu. Dinamika ezberdinak dira martxan Euskal Herriko hainbat eta hainbat herritan, izan norbanakoei zuzendutakoak, herri gogoa indartzeari begirakoak, espazio euskaldunak indartu edota berriak sortzea bilatzen dutenak… ekimen asko eta askotarikoak, publikoak zein horren publikoak ez direnak, gure kasa batzuk, eta beste batzuk beste eragile batzuekin auzolanean.\nBide batez, eraikitzailea den bitartean ekarpen oro beso zabalik onartzen dugula argitu nahi dugu, eta aukera hau baliatu nahi dugu zuen kezka eta iritziak zuzenean EHEri helaraztera gonbidatzeko. EUSKALTZALE@EUSKALHERRIANEUSKARAZ.ORG helbidean duzue horretarako txokoa.\nneu 2013-11-26 19:31\nErantzuten saiatuko naiz, puntuz puntu. Ia ezer ahazten ez badut:\nZure erantzuteko modua: asteburuan JJk, Nafarrek eta hirurok izan genuen ‘eztabaida’ txiki horren ondoren nola erantzun zenuen eta zure ondotik eztabaida nola joan dan ikusita guztiz harrituta geratu nintzela esan nuen atzo gabaz. Egia esan, nahiko modu ‘agresiboan’ erantzun zenuela iruditu zitzaidan, asteburuko eztabaida, nire ustez, nahiko ‘epela’ izan zen eta. Nik uste dut inork ez duela arazorik inorekin eztabaidatzeko, webgune honetan, planteatzen diren gaien inguruan. Baina uste dut ez zenuela hizkuntzaren erabilera ondo neurtu. Ikus, adibidez, zelan hasten den zure erantzuna: “Ez daukazue lotsarik.”\nBigarrenez, lartxu iruditzen zait “euskaldunaren konpleju historikotik hitz egiten dudala/dugula” esatea. Hasteko eta bat, ezagutzen ez nauzulako eta nor naizen ez dakizulako. Eta ez dakizu zer-nolako harremana izan dudan eta dudan euskerarekin. Eta ziurtatzen dizut nik ez dudala inongo konplejorik euskalduna izateaz. Niretzat euskara hautu pertsonala baino askoz gehiago da, eta inguruan nagusi den korrontearen aurka egin behar izan dut beti hautu eta nahi horri eusteko. Errealitate aski konplexuan bizi naiz, eta ziurtatzen dizut konplejua, precisamente, konplejua, ez daukadala batere. Beraz, eskertuko nizuke nire esanak diozun “konpleju historikotik” ez epaitzea. Ez zait zilegi iruditzen eta.\nZigorrari buruz diozuna, ados; gure eztabaida ez da zigorrean zentratu, ezabaketaren ekintzan baino. Beste modu batera adierazi ahal genuela gure haserrea, ados. Baina eztabaida beste angulu batetik enfokatu dugu. Eta uste dut hirurok (nik behintzat bai) adierazi dugula epaiarekin ados ez gaudela. Nik behintzat horrekin dana esana dut. Larregizkoa? Bai, noski. Horrek esan nahi du ezin dugula ekintzari buruz eztabaidatu?\nEzabaketaren porrotari buruz diodana, ulertuko duzun moduan, nire iritzia baino ez da. Logikoki, nire ikuspuntutik, ekintza horrek ez dio inolako mesederik egiten euskarari. Pertzipzio kontua izango da, jakina, ez baitago horren inguruko ikerketarik edo datu objektiborik (badago, balego, mesedez, esaidazu; irakurri eta ondorioak ateratzeko). Baina, aizu, ikusten dudanez, zuretzat ekintza zilegia eta arrakastatsua da. Ondo iruditzen zait, zure iritzia baita. Eztabaida honen azken eratzunean, Nestor Esteban EHEko kideak bere iritzia ematen du, eta ezabaketa EHEko kideei eraginkorra iruditzen zaiela dio. Ondo deritzot. Ekintza berari buruzko ikuspuntu desberdinak dira. Ziur aski, bat bera ere ez da izango egi osoa. Nik neuk ere nire lehen erantzunean aipatu nuen ekintza sinboliko gisa beste garai batzuetan zentzuzkoa iruditzen zitzaidala. Gaur gaurkoz, Sakanan, ez.\nEzjakintasunetik edo fede txarretik nabilela / gabiltzala diozu. Ezjakintasunari buruz: nik ez dut sekula EHEn militatu, eta ez dut egingo, gustatzen ez zaizkidan gauza batzuk aldatzen ez badira, behinik behin. Baina horrek ez nau ignorante egiten. Izan ere, oso hurbiletik jarraitu dut EHE, lagunak ditut bertan ibilitakoak, eta ekintzen berri izan dut ‘Euskaltzale’ aldizkariaren bitartez. Eta EHEk antolatutako beste ekintza batzuetan ere parte hartu izan dut (‘Euskaraz bizi’ eguna, adibidez). EHEk egiten dituen ekintza asko oso onuragarriak iruditzen zaizkit; beste gauza askorekin, ordea, ez nago ados. Gustatzen ez zaidana adierazteak esan nahi du fede txarrez nabilela? Aizu, hau ere lartxu esatea ez zaizu iruditzen?\nEHE mugimendu irekia dela diozunean, beharbada zure pertzepziotik zabiltza, ez duzu uste? Honek beste eztabaida baterako beste ematen du, eta ez dut eztabaida horretan sartu nahi, baina nik neuk zure iritzia ez dut partekatzen. Baina ez dizut horregatik erasotuko.\nBesterik gabe, amaitzeko, uste dut euskararen eta gu guztion mesederako, horrelako eztabaidak beste patxada batez hartu behar direla, nik neuk behintzat iruzkinak irakurtzean tentsioa sentitu dut eta. Eztabaidatzea librea eta zoragarria da, ni beti nago prest, baina mesedez, errespetuz egin dezagun.\nJJ 2013-11-26 20:35\nNeurekin bat nator, zer egingo zaio…\nEta eskertzen da Nestorren erantzunaren doinua; horrek bide ematen baitu eztabaidarako eta elkarrizketarako. Hala ere, nik dakidala, ez Nafarrek, ez Neuk ez neronek ere, ez dugu EHE bera kritikatu, EHEren jardun jakin bat baizik. Hau da neronek egindakoa, hitzez hitz: “Nafarrek bezala, EHEko bi kide horiei ezarritako zigorra onartezina da, baina EHEk ez du asmatzen ezabaketarekin. Sakanan seinalek eta kale izenak elebietan daude. Erdarazko testuak ezabatzean, erdaldunak erasotuak sentitzen dira, batetik, eta arazoak eragiten zaizkie autobidea zeharkatzen duten gidari atzerritarrei (espainiarrak barne), egonezina eta haserrea eraginez. Bertoko jende gehienentsuenak ere, ez du ekimen hori ulertzen.”\nHortxe bukatu zen kritika, asmorik eraikitzaileenarekin egina portzierto. Izan ere, nik ere sinpatiaz ikusi dut beti EHE, eta elkartasunez, beren jarduera guzti-guztiekin bat etorri ez arren, eta bakarren bat kalterako ere badela iritzi arren.\nHala ere, eta sortu den nahaspila ikusi eta gero, hurrengoan Nestorrek emandako helbidera bidaliko ditut bidali beharrekoak, ez zalantzarik izan.\nI. Larrea 2013-11-29 14:12\nNire elkartasun osoa EHEren kideentzat. Eutsi gogor EHE !!\nZuen borroka eredugarria da.


Aizkorri-Arazko natura parkea - Wikipedia, entziklopedia askea.\nAizkorri-Arazko natura parkea\nAizkorri-Arazko natura parkea Euskal Autonomi Erkidegoko natura parke guztietatik izendatutako zortzigarrena da. 194 kilometro koadro dituelarik, Euskal Autonomi Erkidegoko natura parkeen artetik bigarrena da hedaduraz. Gipuzkoako eta Arabako mendiak hartzen ditu barne, eta hortik datorkio izena: Aizkorri Gipuzkoatik, eta Aratz Arabatik. Barruan du Araba eta Gipuzkoako partzuergo nagusia oso-osorik.\nEusko Jaurlaritzak 1994ko apirilaren 26an izendatu zuen natura parke. 2011ko otsailean, Aizkorri-Aratz parketxea inauguratu zuten Arantzazu (Oñati) auzoan, Gandiaga zentroan.\nAizkorriko mendigunea Urbiatik ikusita.\n1 Parkeak hartzen dituen udalerriak\nParkeak hartzen dituen udalerriak[aldatu | aldatu iturburu kodea]\nNatura parkearen barnean, guztien artean ia Gipuzkoa osoa hartzen duten hiru ibaik dute euren iturburua: Deba ibaiak , Urolak eta Oriak. Halere, Aizkorri-Aratzeko natura parkearen eragin hidrologikoa, Nafarroa, Bizkaia eta Arabara ere heltzen da, natura parkean bertan, lehen aipaturiko Deba eta Oria ibaien ibaiadarrek baitute jatorria beste hiru probintzia hauetan. Ego eta Aramaio ibaiak, lehena Bizkaikoa eta bigarrena Arabakoa, Debaren aldetik, eta Leitzaran ibaiak, Nafarroakoa, Oriaren aldetik. Gainera, Ebroren ibaiadar den Zadorra ibaiak ere, natura parkearen barnean du bere iturburua.\nBestalde, hiru dira natura parkearen barnean aurkitzen diren urtegiak: Urkulukoa, Aretxabaletan, Jaturabekoa, Oñatin, eta, azkenik, Urdalurrekoa, natura parkearen ekialdeko muturrean, Ziordia nafar herriarekin duen mugan.\nAizkorri-Aratz aldea Gipuzkoa eta Arabako lurralde historikoen arteko mugan dago, eta bi lurralde historikoak banatzen dituen mendi-kordala hartzen du, gutxi gorabehera Arlaban eta Otsaurte mendateen arteko eremua. Geografiak Zaraia, Elgea, Urkilla, Aizkorri eta Altzania mendilerroak hartzen ditu alde horretan, non nabarmentzekoak diren Aitxuri (1.551 metroko altitudea) eta Aratz (1.442 metrokoa) tontorrak. Kantauri-Mediterraneoko uren banalerroa ere mendilerro horretan da. Administrazioaren aldetik, berriz, alde hori lau arabar udalerrik (Asparrena, Zalduondo, Donemiliaga eta Barrundia) eta zazpi gipuzkoarrek (Leintz Gatzaga, Eskoriatza, Aretxabaleta, Oñati, Legazpi, Zerain eta Zegama) osatzen dute, baita Gipuzkoa eta Arabako Partzuergo Orokorraren lursailek ere.\nGeomorfologiaren aldetik, ostera, Aizkorri-Aratz aldeak erliebe malkartsua du, izan ere, haran sakon eta tontorren artean 1.000 metro inguruko kota-aldea dago; ekialdean Aizkorri, Aratz eta Egino bezalako kareharrizko fronteak gailentzen dira, baita Elgea eta Urkilla bezalako silize-harriak ere. Badira interes handiko beste elementu geomorfologiko batzuk, hala nola, sakonuneak, aldapak, arroilak, dolinak eta arro karstikoak. Deba, Urola eta Oria ibaiek ura Kantauri itsasora isurtzen dute; Mediterraneora, berriz, Arakilek eta Barrundiak. Kontuan izan behar da, baina, lurrazaleko ibilguen ur-emaria lurrazpiko akuiferoen sistemen garatzeak baldintzatuko duela.\nJatorrizko basoen zati handi batek bere horretan dirau; batez ere, pagadi kaltzikolaz eta azidofiloz eta ameztiz osatutakoak. Alde horren %40aren erdia gutxi gorabehera horrelakoez beteta dago. Merezi du aipatzea haritz kandugabeko hainbat gune ere badaudela. Baina, gizakiak esku hartu du, eta horren ondorioz, landaredi potentziala aldatu egin da; baso-landaketak eta landazabal atlantiarrak ugari dira, batez ere Gipuzkoan. Gainera, interes komunitarioko 22 habitat-mota identifikatu dira eta horietatik 10 lehentasunezkotzat jo dira. Fauna dela-eta, baso eta mendi inguruko hainbat espezie dagoela egiaztatu da; horietatik 20ren bat interes komunitariokotzat jo dira. Halaber nabarmen daitezke, harrapakari, pizido, kiroptero, basoko haragijale, mikrougaztun eta ornogabe saproxilikoen populazioak; horietarik gehienak arriskuan dira eta ondo zaindutako EAEko baso handietan baino ez daude. Horiek horrela, inguru horrek ondorengo populazio hauek zaintzeari egin dion ekarpena garrantzi-garrantzitsua da: okil beltza (Dryocopus martius), miru gorria (Milvus milvus), sai zuria (Neophron percnopterus), lepahoria (Martes martes), elur lursagua (Chyonomys nivalis), ferra-saguzar handia (Rhinolophus ferrumequinum) eta Osmoderma eremita, besteak beste.\n↑ 76/2006 Dekretua, apirilaren 4koa, Aizkorri-Aratz aldea Parke Natural deklaratzen duena\n(Gaztelaniaz)Aizkorri-Arazko Parketxea (Arantzazu)\nAizkorriko Ataria Interpretazio Zentroa (Zegama)\nMultimedia: Aizkorri-Aratz Natural Park\nOrriaren azken aldaketa: 14 apirila 2021, 11:44.


BITXIKERIAK: Bi garagardo batera edateko edalontzia kaleratu dute | Garagardo ahotsa\nBITXIKERIAK: Bi garagardo batera edateko edalontzia kaleratu dute\n2013(e)ko irailak 24 -n igor-kargitaratuta\nZihurrenik nire pentsamendu berbera eduki duzue… Bi garagardo dastatu nahi? Ba bi edalontzi eskatu eta kitto! Baina “Pretentious Beer Glass” enpresak horrela pentsatu ez duela dirudi, eta bi garagardo (edo edozein beste bi edari…) edalontzi berean edukitzeko izan zuten ideia egia bihurtu dute.\nArgazkietan ikusi dezakezuen bezala, beheko aldean edari bakoitzak bere edukiontzia du eta goikaldean iada bat egiten da.\nDirudienez, edalontzia internet bidez jarri dute salgai eta 26,58 euro balio ditu!\n*Argazkiak eta inforamzioa: www.24horas.cl


Errausketaren aurkako flashmob-a egin dute Bakaikun, ikusi bideoa\nSakanako AHT Gelditu! Elkarlana | 2013-08-08 12:42\nOlatzagutiako zementu-fabrikan hondakinak errausteko plantarik nahi ez dutela argi eta garbi utzi zuten iragan uztailaren 27an Bakaikun. Bertako herritarrez gain, Euskal Herriko hainbat tokitatik –Sakana, Lautada eta Lizarraldea– hurbildutako lagunek parte hartu zuten ekimenean. Aldarrikapena plazaratzeko, ekimen ikusgarria burutu zuten, flashmob baten bitartez, dantza, kantu eta oihuen bitartez adierazi baitzuten errausketak «gure osasunaean eragin kaltegarria» izango duela. Hori dela-eta, herritarrei deia egin diete, proiektuaren aurka antolatzen diren ekimenetan p...\nFlash mob entseguak astelehen eta ostiraletan\nzubieta lantzen | 2011-02-15 17:00\nADI zubietarrok, egun gutxi dugu zarauztarrek bota diguten erronkari heltzeko. Martxoaren 20an baietz 2000 lagun Zubietan elkartu erraustegiaren kontra dantza egiteko! Zarauztarrek musika eta koreografia prestatu dute, orain guk ikasi egin behar... Entseguak egiten ari gara astelehenero 17:00etan (eskola txikoko gurasook antolatuta) eta ostiralero 19:30ean, frontoian edo Kaxkapen. Zatoz eta ekarri lagunak, lankideak, ikasleak, dantzazaleak! Hartu nahi dugu arnas...Entseguak intimitatean egin nahi badituzu, tori bideoa:


Postako mezuen segurtasuna areagotzeko enkriptazioa | EIBZko liburutegia\nPostako mezuen segurtasuna areagotzeko enkriptazioa\nAitor Aretxaga / 2013-02-27 / 430 hitz\nInternetez bidaltzen dugun posta testu soila izan ohi da. Gutun-azalik gabeko postala balitz bezala, iruzurgile batek atzeman eta irakur dezake mezua. Pribatutasuna bermatu eta ezkutuan bidaiatu dezan, oinarrizko eginbeharreko batzuk daude.\nEgun, mezu elektronikoen bidez informazio garrantzitsua banatu edo trukatzen da, eta begirune handiz zaindu beharreko esparru bihurtu da hasieran barre egiteko irudiak eta aurkezpenak bidaltzeko erabiltzen zen posta zerbitzua. Dagoeneko ez dago bankuko daturik, fakturarik edo besterik gabe negozioko sekretu mamitsurik gabeko mezurik. Zelatari batek edozein mezu eta horri erantsitako fitxategia atzeman ditzake, edo gutxieneko segurtasun neurriak jarraitzeko ohiturarik ez daukanaren posta elektroniko kontu osoaz jabetu liteke erasotzailea.\nSareko posta zerbitzu bat ziurtatzeko, bi dira enkriptatu beharrekoak: posta ostalariaren zerbitzariekin ezartzen den konexioa eta amaraunaren bidez bidaltzen diren mezu propioak.\nOro har, enkriptatu gabeko informazioa trukatzen bada zerbitzaria eta norbere gailuaren artean, sarean daudenek posta agiriak lapurtu, edo mezuak eta erantsitakoak zuzenean atzeman ditzakete. Arazo hau larriagotzen da sare publikoetan (wifi puntua, kafetegi bat, unibertsitatea, eta abar), baina gomendagarria da etxetik ere berdin egitea. Hala ere, hau ez da zerbitzu erabilienen kasua (Gmail, Yahoo, Outlook…), horiek lehenetsita baitaukate enkriptatutako konexioa erabiltzaileekin: amaraunean erosketak egiteko edo saretik banketxeaz eragiketak egiteko erabiltzen den eskema berarekin, edo SSL/TLS enkriptazioarekin. Gogoratu konexio bat horrela ziurtatuta dagoela egiaztatzeko, nahikoa dela norbere nabigatzailean ageri den helbideari erreparatzea bakoitzaren mahaigainekotik, eramangarritik, sakelakotik nahiz tabletatik; eta https dakarrela egiaztatzea.\nAurreko baldintza betetzen bada —gaur-gaurkoz— segurua da konexioa, baina mezua hartzailera iristea ez du bermatzen horrek. Gabeziak ageri ohi diren momentuak beste kasuak dira. Hots, norberak bidalitako mezu propioak babesgabe geratzen dira ostalariaren zerbitzaritik irteten diren momentutik bertatik; hortik, horiek ere enkriptatuta bidaltzeko beharra.\nNola enkriptatu bidaltzeko mezuak era errazean\nGarraiatzen doan mezua enkriptatzeko lanak hartzea beharrezkoa da pribatutasuna bermatu nahi bada. Baina horrek ahalegina eskatzen die bai bidaltzaileari eta bai hartzaileari ere, norberak kudeatutako gakoak erabiliko badira. Bestela, nabigatzaile batzuek eskaintzen dute horrelakorik gehigarri gisa instalatzeko —prozesuak bere mamia dauka, hurrengo baterako—; beste aukera bat da hirugarren enpresa batekin fidatu eta haiek mezua enkriptatzea: webean oinarritutako mezuen enkriptazio zerbitzuak dira Sendinc (https://www.sendinc.com/) eta JumbleMe (http://www.jumbleme.com/). Konektatu, bidali eta era seguruan bidaiatuko du mezuak.\nOrdenagailuan posta bezero bat erabiltzen dutenentzako oharra\nInternetera zuzendutako zerbitzu asko, hala ere, nahiago izaten dira bezero lokalen bidez atzitu —Microsoft Outlook, Live Mail edo Mozilla Thunderbird programen bidez, alegia—, eta horrek arazo gainjarri bat dakar: norbere euskarriaren memorian artxibatutako mezuak enkriptatu behar izatea, sisteman sar daitekeen erasotzaileari gure informazio pribatura sarbidea ukatzeko. Aurrena bilatu beharko da posta bezeroak zein karpetatan gordetzen dituen mezu lokalak. Interneten edo programaren laguntza atalean agertuko da informazio hori. Ondoren gogoratu nola zifratu karpetak, behar hori izanez gero: http://zibergela.bitarlan.net/2012/06/06/zifratzea-gure-datu-pribatuak-babesteko/.\nKategoria Berria egunkaria, Teknologia, etiketak 2013, Aitor Aretxaga, Berria, Informatika, Postako mezuak by Amaia. Gorde lotura.


Errautsera arteko sugarra. Egilea(k) ZURUTUZA, Imanol. , ELKAR 2015 (6)\nIpurkonkorreko min hura noiz hasi zitzaion zehatz-mehatz esaterik ez badu ...\n...Lortu zuen etxeraino iristea, baina bazkalorduan, ipurkonkorreko min hark eserita egoten uzten ez ziola eta, ohera joan beha...\n...itzaion betondoko herpesa, oker ez bazegoen. Ipurkonkorreko min hura, berriz, noiz hasi zitzaion? Horixe galdetu dio hu...\n...> orduan, eta min bizia sentitu zuen ipurkonkor alde hartan. Urratsez urrats ahitzen ari zitzaizkion lehend...\n...>luke zalantzarik izango noiz hasi zitzaion gaixoari ipurkonkorreko min hura, ongi gogoratuko luke hantxe min sorra, min-arrast...\n...>bi egun haietan, puztuta, gainean esertzeko. Ipurkonkorra libre antzera geratuko zitzaion hartara, eta hobeto eramang...


Francok Espainia gutxietsi zuenekoa — Eibar.ORG | Eibarko peoria\nHemen zaude: Hasiera / Blogak / Amatiño / Francok Espainia gutxietsi zuenekoa\nFrancok Espainia gutxietsi zuenekoa\nAmatiño 2010/10/03 00:05\nOrain 50 urte, 1959an, Espainiak eta Frantziak Hondarribian gogoratu zuten hiru mende lehenago, 1659an, elkarrekin sinatutako Piriniotako Bakea. “Arriba España” leloaz 1936an Errepublika demokratikoaren aurka altxatutako diktadura militarra ospakizun hartaz baliatu zen aurreko hiru mendeetako espainiar endekapena azpimarratzeko eta Cara-al-sol kanta faxistaren “… que en España empieza a amanecer” mezua indarrean jartzeko. Gobernu militarraren ustez, espainiar inperioaren gainbehera Felipe IV.arekin hasi zen eta Francorekin batera, berriz, arnasberritzeari ekin, lehenera etorri, galdutako handitasunera itzuli.\nLaburra, interesgarria, graziaz idatzia... Carlos Rilova Jericó historialariaren eskutik Hondarribiko Udalak argitara emandako Cardenales, reyes, príncipes y dictadores. La larga historia de la Paz de los Pirineos (Hondarribia 1660-1960) ikerlana (Zehazten, 2010).\nCarlos Rilovak azaltzen duenez, Espainiak eta Frantziak 1659an elkarrekin sinatutako Piriniotako Bakea (eta, ondorioz, Frantzia eta Nafarroako Luis XIV.aren eta Espainiako Felipe IV.aren alabaren arteko ezkontza) ez zen sekulako europar itunik garrantzitsuena izan baina bai, ostera, urrats aitzindarietakoa Europako Batasunaren urraspide luzean. Hondarribiak merezi izango omen luke aipamen bereziren bat Europako diplomazia-historiaren mapan, Haga, Ryswick, Utrecht, Paris, Versailles edo Erromarekin batera.\nFernando Castiella bilbotarra Kanpo-arazoetarako ministroa zelarik, aldiz, gobernu frankistak gogotik gutxietsi zuen Piriniotako Bakearen ituna, espainiar loriaren amaiera zelakoan, eta ildo bereko eskuin historiografiaren ikuspegiarekin bat etorri, alegia: Felipe IV.aren diplomaziak ez zuen asmatu, Espainiaren armada Frantziarena baino ahulagoa, espainiar inperioaren gainbehera nabarmena omen eta ondoko erregeek maldan behera jarraitu besterik ez zuten egin hiru mendeetan zehar. Eta, Espainia galtzailea gutxietsi ezezik, baita Frantzia garailea goraipatu ere. Hau guztia zergatik, ordea?\nBatetik, esan bezala, altxamendu militarraren premia arrazoitzeko, Espainia indarberritua aldarrikatzeko eta Caudilloaren abagune historikoa adierazteko. Baina, bestetik, baita Frantzia ludorioz eta lausenguz gozatu eta leundu nahi izanagatik ere, 1959 urtean espainiar diktadura noraezean baitzegoen eta nola hala behar baitzuen Frantziaren lankidetza mamitzear zeuden erakundeetan (NATO, EEE etab) noizbait onartua izan zedin, edota Saharan nahiz Mauritanian elkarri laguntzeko.


Saint-Gengoux-le-National - Wikipedia, entziklopedia askea.\nRené DELORME (2014-2020)\n46° 36′ 50″ N, 4° 39′ 48″ E / 46.613888888889°N,4.6633333333333°E / 46.613888888889; 4.6633333333333Koordenatuak: 46° 36′ 50″ N, 4° 39′ 48″ E / 46.613888888889°N,4.6633333333333°E / 46.613888888889; 4.6633333333333\nCulles-les-Roches, Savigny-sur-Grosne, Burnand, Malay, Saint-Boil, Saint-Maurice-des-Champs, Santilly eta Sercy\nSaint-Gengoux-le-National Frantziako udalerria da, Saône-et-Loire departamenduan dagoena, Borgoina-Franche-Comté eskualdean. 2013an 1.053 biztanle zituen.\n2007an Saint-Gengoux-le-National udalerrian erroldatutako biztanleak 1.053 ziren. Familiak 508 ziren, horien artean 220 pertsona bakarrekoak ziren (116 bakarrik bizi ziren gizonak eta 104 bakarrik bizi ziren emakumeak), 156 seme-alabarik gabeko familiak ziren, 76 seme-alabak dituzten bikoteak ziren eta 56 seme-alabak dituzten guraso-bakarreko familiak ziren.\n2007an 727 etxebizitza zeuden, 512 familiaren etxebizitza nagusia ziren, 112 bigarren erresidentzia ziren eta 102 hutsik zeuden. 548 etxeak ziren eta 177 apartamentuak ziren. 512 etxebizitza nagusietatik 290 bere jabearen bizilekua ziren, 194 alokairuan okupaturik zeuden eta 28 doan lagata zeuden; 12 etxek gela bat zuten, 70 etxek bi zituzten, 109 etxek hiru zituzten, 142 etxek lau zituzten eta 179 etxek bost zituzten. 292 etxek euren parking plaza propioa zuten azpian. 288 etxetan ibilgailu bat zegoen eta 132 etxetan bat baino gehiago zituzten.\nSaint-Gengoux-le-National udalerriko biztanleria-piramidea 2009an .\n2007an lan egiteko adina zuten pertsonak 602 ziren, horien artean 440 aktiboak ziren eta 162 inaktiboak ziren. 440 pertsona aktiboetatik 404 lanean zeuden (219 gizon eta 185 emakume) eta 36 langabezian zeuden (13 gizon eta 23 emakume). 162 pertsona inaktiboetatik 82 erretiraturik zeuden, 30 ikasten zeuden eta 50 "bestelako inaktibo" gisa sailkaturik zeuden.\n2009an Saint-Gengoux-le-National udalerrian 500 unitate fiskal zeuden, 985,5 pertsonek osaturik. Pertsona bakoitzeko diru-sarrera fiskalaren mediana urteko 16.148 euro zen.\n2007an zeuden 100 komertzioetatik, 4 janari enpresak ziren, 6 bestelako produktu industrialen fabrikazioko enpresak ziren, 14 eraikuntza enpresak ziren, 31 ibilgailuen saltze eta konpontze enpresak ziren, 7 garraio enpresak ziren, 4 ostalaritza eta jatetxe enpresak ziren, 4 finantziazio enpresak ziren, 5 higiezinen enpresak ziren, 6 zerbitzu enpresak ziren, 10 administrazio publikoko enpresak ziren eta 9 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 32 zerbitzu publikoetatik, 1 jendarmeria zen, 1 posta bulegoa, 2 banku bulegoak, 2 ibilgailuen konpontzeko eta nekazaritza tresnetako lantokiak, 1 igeltseroa, 3 margolariak, 2 zurginak, 4 iturginak, 1 argiketaria, 6 ile apaindegiak, 2 albaitariak, 3 jatetxeak, 2 higiezinen agentziak, 1 tintoreria eta 1 apaindegia.\n2009an zeuden 14 establezimendu komertzialetatik, 1 120 m2 baino gehiagoko denda zen, 2 okindegiak, 3 harategiak, 1 liburu denda zen, 4 arropa dendak, 1 zapata-denda zen eta 2 lore-dendak ziren.\n2000. urtean Saint-Gengoux-le-National udalerrian 16 nekazaritza-ustiategi zeuden, 320 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Saint-Gengoux-le-National udalerrian Bigarren Hezkuntzako ikastetxe bat zegoen 198 ikaslekin.\nSercy (2,1 km)\nSantilly (2,4 km)\nSavigny-sur-Grosne (3,6 km)\nCurtil-sous-Burnand (4,2 km)\nCulles-les-Roches (4,4 km)\nSaint-Martin-du-Tartre (4,8 km)\nVaux-en-Pré (5,1 km)\nBNF: 15273388f (data)


52/2019 FORU DEKRETUA, apirilaren 10ekoa, Nafarroako kontzejuetako hauteskundeetarako deialdia egiten duen martxoaren 27ko 35/2019 Foru Dekretua aldatzen duena.\nNafarroako Toki Administrazioaren Erreformarako otsailaren 4ko 4/2019 Foru Legeak Nafarroako Toki Administrazioari buruzko uztailaren 2ko 6/1990 Foru Legearen manu batzuk aldatu zituen; zehazki, 38. artikuluaren 3. apartatuta, orain honela dioena:\n“Kontzeju irekia eratuko da 50 biztanle baino gutxiago dituzten kontzejuetan, edo bizilagun gehiago izanik beren borondatez hala eratzea erabakitzen dutenetan, Batzarrak legezko bere kideen erabateko gehiengoz kontzejuetarako hauteskundeen deialdia baino lehen hartutako erabakiaren bidez. Horren berri eman beharko diote Foru Komunitateko Administrazioari.\nArtikulu horretako 4. apartatuak honela dio:\nAzkenik, 5. apartatua gehitu dio 38. artikuluari, honela dioena:\n“Batzarra eduki ahalko dute, halaber, kontzeju irekiaren araubideko kontzejuek, baldin eta hala erabakitzen badute legezko beren kideen erabateko gehiengoz, kontzejuetarako hauteskundeen deialdia baino lehenago hartutako erabakiaren bidez. Horren berri eman beharko diote Foru Komunitateko Administrazioari”.\nBeraz, otsailaren 4ko 4/2019 Foru Legea indarrean jarri ondoren, posible da 50 biztanle edo gehiago dituzten kontzejuek kontzeju irekia eratzea (beren borondatez hala eratzea erabakitzen badute), eta ez bakarrik 50 biztanle baino gutxiago dituztenek.\nHalaber, biztanleen kopuruagatik kontzeju irekia izan behar duten kontzejuek erabakitzen ahal dute kontzeju-batzarra izatea.\nBi kasuetan, gobernu-organo gorenak dagokion akordioa hartu behar du; gainera, akordioak baldintza hauek bete behar ditu:\n–Kontzejuetako hauteskundeetarako deialdia baino lehen hartzea.\n–Organoko legezko kideen gehiengo osoz hartzea.\n–Nafarroako Foru Komunitateko Administrazioari jakinaraztea.\nNafarroako Gobernuak 2019ko martxoaren 27ko bilkuran onetsi zuen 35/2019 Foru Dekretua, kontzejuetako hauteskundeetarako deialdia egiteko; Geroago, Toki Administrazioko Zuzendaritza Nagusian honako jakinarazpen hauek jaso dira:\n–Toki entitateko idazkariak egindako ziurtagiriaren arabera, Irurreko Kontzejuak, 2019ko martxoaren 24ko bilkuran, legez eskatutako gehiengoa izanik, erabaki zuen batzarra izatea, eta ez kontzeju irekia; akordioa 2019ko martxoaren 28an jakinarazi zitzaion Foru Komunitateko Administrazioari.\n–Satrustegiko Kontzejuak, 2019ko martxoaren 29ko bilkuran, legez eskatutako gehiengoa izanik, erabaki zuen kontzeju irekia izatea, eta ez kontzeju-batzarra; akordioa 2019ko martxoaren 29an jakinarazi zitzaion Foru Komunitateko Administrazioari.\n–Toki entitateko idazkariak egindako ziurtagiriaren arabera, Etxabarriko Kontzejuak, 2019ko martxoaren 31ko bilkuran, legez eskatutako gehiengoa izanik, erabaki zuen kontzeju irekia izatea, eta ez batzarra; akordioa 2019ko apirilaren 1ean jakinarazi zitzaion Foru Komunitateko Administrazioari.\nAipatu hiru kontzejuek legez eskatutako baldintza guztiak bete dituzte funtzionamendu-araubidea aldatzeko kontzejuetako hauteskundeetarako deialdia Nafarroako Aldizkari Ofizialean argitaratu baino lehen (martxoaren 27ko 35/2019 Foru Dekretua 2019ko 64. Nafarroako Aldizkari Ofizialean argitaratu zen, apirilaren 2an).\nAipatu kontzejuei lotuta, bidezko da, beraz, Nafarroako kontzejuetako hauteskundeetarako deialdia egiten duen martxoaren 27ko 35/2019 Foru Dekretua aldatzea, foru dekretuaren 4. artikuluan onesten den eranskinean toki entitate horiek erabakitako aldaketak sartzeko.\nBestetik, bidezko da Nafarroako kontzejuetako hauteskundeetarako deialdia egiten duen martxoaren 27ko 35/2019 Foru Dekretuaren 2. artikuluko a) eta b) apartatuak aldatzea, atzemandako akats materialak zuzentzeko, uztailaren 2ko 6/1990 Foru Legearen 38.3 artikuluak honako hau ezartzen baitu: “kontzeju irekia eratuko da 50 biztanle baino gutxiago dituzten kontzejuetan, edo bizilagun gehiago izanik beren borondatez hala eratzea erabakitzen dutenetan”.\nBeraz, 35/2019 Foru Dekretuaren 2. artikuluko a) apartatuan, “50 biztanle edo gutxiago” dioen tokian, “50 biztanle baino gutxiago” esan behar du.\nHalaber, b) apartatuan, “50 biztanle baino gehiago eta 1.000 baino gutxiago” dioen tokian, “50 biztanle edo gehiago eta 1.000 baino gutxiago” esan behar du.\nHorrenbestez, Landa Garapeneko, Ingurumeneko eta Toki Administrazioko kontseilariak proposaturik, eta Nafarroako Gobernuak 2019ko apirilaren 10eko bilkuran hartutako erabakiarekin bat,\nArtikulu bakarra.–Nafarroako kontzejuetako hauteskundeetarako deialdia egiten duen martxoaren 27ko 35/2019 Foru Dekretua aldatzen da, honela:\nBat.–2. artikuluaren a) apartatua aldatzen da. Hona testu berria:\n“a) Kontzejuko lehendakaria, 50 biztanle baino gutxiago izateagatik kontzeju irekiko araubidea duten kontzejuetan eta, 50 biztanle edo gehiago izanik, borondatez kontzeju irekitzat eratzea erabakitzen duten kontzejuetan, betiere Nafarroako Foru Komunitateko Administrazioari horren berri eman badiote eta Batzarrak, bere legezko kideen gehiengo osoz, kontzejuetarako hauteskundeen deialdia baino lehen hartu badute erabaki hori.”\nBi.–2. artikuluaren b) apartatua aldatzen da. Hona testu berria:\n“b) Kontzejuko batzarreko lehendakaria eta bokalak, 50 biztanle edo gehiago eta 1.000 baino gutxiago izateagatik kontzejua gobernatu eta administratzeko batzarra (lehendakaria eta lau bokal izanen dituena) eratu behar duten kontzejuetan eta, kontzeju irekiko araubideko kontzejuak izanik, borondatez batzarra eratzea erabakitzen duten kontzejuetan, betiere Nafarroako Foru Komunitateko Administrazioari horren berri eman badiote eta legezko kideen gehiengo osoz kontzejuetarako hauteskundeen deialdia baino lehen hartu badute erabaki hori.”\nHiru.–Nafarroako kontzejuetako hauteskundeetarako deialdia egiten duen martxoaren 27ko 35/2019 Foru Dekretuaren eranskina aldatzea, Etxabarri, Irurre eta Satrustegiko kontzejuei dagokienez. Hona testu berria:\nHAUTATU BEHARREKO POSTUAK\nKontzeju irekiko lehendakaria\nBatzordeko lehendakaria eta lau bokal\nIruñean, 2019ko apirilaren 10ean.–Nafarroako Gobernuko lehendakaria, Uxue Barkos Berruezo.–Garapeneko, Ingurumeneko eta Toki Administrazioko kontseilaria, Isabel Elizalde Arretxea.\nIragarkiaren kodea: F1905046


Eleberria | Wikiteka, apuntes, resúmenes, trabajos y exámenes de Secundaria, Bachiller, Universidad y Selectividad\nEscrito el 10 de Junio de 2009 en vasco con un tamaño de 1,67 KB\neleberri historikoa:ezugarriak: -gertaera historikoak kontatzen dituzte eleberri(nobela)moduan. Hoerregatik fikziozko elementu asko dituzte.-kontakizun benetan gertatutako zerbait dauka oinarrian baina ekintza asko asmatutakoak dira.\nezuagarriak nagusiak:-pertsonaiak,lekuek eta gertaerak oinarri historikoa dute,nahiz eta benetakoak ez izan.-kontalariak dena daki orojakilea da. ez du parte hartzen kontakizunean eta hirugarren pertsonan hitz egiten du.-protagonista heroia izaten da.-lekuak eta giroa garaian ziren modukoak agertzen dira.-fikziozko gertakariak kontatzen dira.idazlea:Walter Scott"ivanhoe",Victor Hugo "paris andre maria".\nlehen eleberri historikoak euskaraz:"auñamendiko lorea" txomin agirrerena kontakizuna 7. mendean gertatzen da eukal herrian kristautasuna nola zabaldu zen kontatzen da. pertsonaia nagusiak Potun kristautu gabea eta Riktrudis dama kristaua dira. biak maiteminduta daude baina bere amodioa ezinezkoa da. erlijio borrokak agertzen dira kontakizunean. "joanak joan" Jon Etxaiderena kontakizuna zuberoako poeta baten bizitzan oinarritzen da Pierre Topet Etxahun. gaur egun:"ilargiaren alaba" Toti Martinez de Lezearena.\nauñamendiko lorea (eleberria) DESCARGAR GRATIS ILARGIAREN ALABA nobela historikoak euskaraz euskaraz eleberriak ILARGiAREN ALABA descargar eleberria descargar ilargiaren alaba ilargiaren alaba toti ilargiaren alaba historiaren kontalaria txomin agirre kontalaria orojaKIlea da eleberri historikoa euskaraz eleberri historikoa ilargiaren alaba pertsonaiak eleberria euskaraz alaba pertsonai nagusiak pierre topet etxaun ilargiaren alaba.pdf pertsonaiak ilargiaren alaba eleberri historikoa eta jon etxaide ilargiaren alaba aunamendiko lorea


Zaballako espetxeraino eraman dute askatasun oihua - halabedi\nZaballako espetxeraino eraman dute askatasun oihua\nArabako espetxera eraman du Kalera Kalera! dinamikak euskal preso, iheslari eta deportatu politikoak etxeratzeko aldarria. Gasteizko Alde Zaharrean, berriz, erakusketa ikusgarri batek dispertsio politika salatu du.\nGabonetako testuinguruaren baitan, Kalera Kalera! dinamikak hainbat ekitaldi antolatu ditu. Haietako bat, Arabako Zaballako espetxeraino egin dute martxa izan da.\n200 lagun inguru hurbildu dira espetxe atariraino, ikurrinak eta euskal preso, iheslari eta deportatuen etxeratzea eskatzen duten ikurrekin batera. Ibilbidean zehar, trikitrixen eta panderoen doinuekin lagunduta, aldarrikapen ezberdinak biltzen dituzten oihuak egon dira, suziriekin eta petardoekin batera. Ibilbidearen amaieran, “Euskal presoak kalera” irakur zitekeen pankarta zabaldu dute.\nEspetxe honetan, larriki gaixorik dagoen Txus Martin euskal preso politikoa dago eta haren senide eta lagunak ere egon dira martxan.\n‘Street art’ berezia Alde Zaharrean\nGasteizko Alde Zaharretik paseo bat emanez gero, erakusketa berezi batekin egingo duzu topo. Izan ere, bi leku ezberdinetan, dispertsioaren aurkako mezuak argazki moduan ikus daitezke islatuta.\nEskailera mekanikoetan, senideen, dispertsioaren ondorioen, mobilizazioen… argazki artistikoak daude. ‘Street art’-ean barrena murgildu da euskal gatazka.


Couloisy - Wikipedia, entziklopedia askea.\n49°23′57″N 3°01′38″E / 49.3992°N 3.0272°E / 49.3992; 3.027249°23′57″N 3°01′38″E / 49.3992°N 3.0272°E / 49.3992; 3.0272\nAttichy, Berneuil-sur-Aisne, Croutoy, Cuise-la-Motte eta Jaulzy\n282 (%49.6) 259 (%45.6)\nCouloisy Frantziako udalerria da, Oise departamenduan dagoena, Frantzia Garaia eskualdean. 2013an 488 biztanle zituen.\n2007an Couloisy udalerrian erroldatutako biztanleak 488 ziren. Familiak 188 ziren, horien artean 40 pertsona bakarrekoak ziren (12 bakarrik bizi ziren gizonak eta 28 bakarrik bizi ziren emakumeak), 64 seme-alabarik gabeko familiak ziren, 68 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 207 etxebizitza zeuden, 186 familiaren etxebizitza nagusia ziren, 4 bigarren erresidentzia ziren eta 17 hutsik zeuden. 173 etxeak ziren eta 34 apartamentuak ziren. 186 etxebizitza nagusietatik 133 bere jabearen bizilekua ziren, 44 alokairuan okupaturik zeuden eta 9 doan lagata zeuden; 1ek gela bat zuen, 7 etxek bi zituzten, 35 etxek hiru zituzten, 41 etxek lau zituzten eta 102 etxek bost zituzten. 119 etxek euren parking plaza propioa zuten azpian. 78 etxetan ibilgailu bat zegoen eta 91 etxetan bat baino gehiago zituzten.\nCouloisy udalerriko biztanleria-piramidea 2009an .\n2007an lan egiteko adina zuten pertsonak 328 ziren, horien artean 227 aktiboak ziren eta 101 inaktiboak ziren. 227 pertsona aktiboetatik 206 lanean zeuden (113 gizon eta 93 emakume) eta 21 langabezian zeuden (11 gizon eta 10 emakume). 101 pertsona inaktiboetatik 29 erretiraturik zeuden, 30 ikasten zeuden eta 42 "bestelako inaktibo" gisa sailkaturik zeuden.\n2009an Couloisy udalerrian 189 unitate fiskal zeuden, 492 pertsonek osaturik. Pertsona bakoitzeko diru-sarrera fiskalaren mediana urteko 17.255 euro zen.\n2007an zeuden 13 komertzioetatik, 2 erauzte enpresak ziren, 6 eraikuntza enpresak ziren, 1 ibilgailuen saltze eta konpontze enpresa zen, 2 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 7 zerbitzu publikoetatik, 1 autoeskola zen, 1 igeltseroa, 1 zurgina, 1 iturgina, 2 eraikuntza enpresak eta 1 apaindegia.\n2000. urtean Couloisy udalerrian 3 nekazaritza-ustiategi zeuden.\n2009an inguruko herriekin osatutako barreiatutako lehen-hezkuntzako eskola bat zegoen. Couloisy udalerrian Bigarren Hezkuntzako ikastetxe bat zegoen 479 ikaslekin.\nBNF: 152674069 (data)


"ArbÃ«reshea identitate ezaugarri handiena izan da"\nPietro Manali, albaniar filologoa\nSizilian egon gara Pietro Manali filologoarekin. Arbëresherari buruz hitz egin digu, Albaniatik duela sei mende alde egindako komunitateak bizirik mantendu duen hizkuntzaz.\nPietro ManaliKarlos Zurutuza\nEuropako komunitaterik bitxiena ote? Ez dago Kaukasoko azken bailara misteriotsuraino joan beharrik, ezta kostalde artiko izozturaino ere. Errazago: hartu hegaldi merke bat Palermora eta handik Corleone herrira doan autobusa. 60 minuturen buruan Piana degli Albanesira iritsiko zara. “Benvenuti”, irakurriko duzu herriko sarrerako panelean; azpian, albaniar bertsioa: “Mirë se na erdhët”. Hori nahikoa bitxikeria ez, eta albaniar bandera gorriak –arrano beltz eta bi buruduna– atentzioa emango dizu Fiat 500 baten atzealdean erantsita, edo zintzilik hainbat etxetako balkoitan. Dena den, ez dira bertakoak herriminak gainditutako iritsi berriak. Diotenez, arbëresheak XV. mendean lurreratu ziren Mediterraneoko irlan. Siziliarrekin harremana izan dute mendeotan zehar, jakina, baina ez gehiegi; ez nortasun ezaugarri nagusia, hizkuntza, galtzeraino. “Irla barruko irla” da Piana degli Albanesi, hala diote batzuk behintzat.\nGiorgio Kastriota enparantzako bankuak toki bikaina dira atseden hartzeko. Ba al zenekien Tiranako plaza nagusiak ere albaniar heroi handiaren izena duela? Bada, herriko plazatik atera gabe, Pietro Manalik jator hartuko zaitu bertako liburutegian. Bera dugu egokiena gure jakin-mina asetzeko.\nAzalduko zeniguke zer den arbëreshe herria?\nGure arbasoak Balkanetatik iritsi ziren XV. mendean. Kondairak dio Giorgio Kastriota albaniar heroiaren senideak zirela, baina errealitatea oso bestelakoa da. Antza, aita santuak ordaindutako mertzenarioak izan ziren gure arbasoak, edo besterik gabe, otomandarren erasoetatik ospa egindako albaniarrak.\nBost mende pasa dira jada Balkanetatik iritsi zinetenetik. Nola liteke hizkuntza hain bizirik egotea?\nIsolamendua izan da giltza, batetik fisikoa, eta bestetik, komunitateak aukeratutakoa. Kontuan izan ezkontza mistoak 1950. urtera arte ez zirela gauzatu.\nBertako erakundeek ere lagundu dute hizkuntza mantentzen. Elizan arbëreshera erabiltzeak eragin handia izan du hizkuntzaren iraupenean. Izan ere, “greci” (grekoak) deitu ohi digute, gure erritua ortodoxoa delako eta ez katolikoa. 1937ra arte Piana de Greci zuen izena gure herriak.\nDenboraldi luze horretan, makina bat arazo eta erasori aurre egingo zenioten, ezta?\nGaur egun bezala, duela 600 urte ere ez zen erraza Siziliako kulturan txertatzea. Arazo handiena gure greziar-bizantziar erritoa zen. Zaila zen onartzea beste kultu bat zuen komunitate arrotza. Txikitan arbëresheraz besterik ez genekien eta isuna jartzen zieten gure gurasoei. Italiera eskolan ikasten zen, baita gaur ere.\nEdonola, hizkuntzaren kontrako erasoak biziki handiagoak dira gaur egun. Gaztelaniak edo frantsesak ez bezala, gureak nekez egin diezaioke aurre ingelesaren garaipen martxari.\nZein da, beraz, zuen hizkuntzaren egoera gaur egun?\nHizkuntza identitate ezaugarri handiena izan da guretzat, komunitatea babesteko ezinbesteko tresna. Zaila da garapenaz edo atzerakadaz hitz egitea. Arbëreshera orduz kanpo irakasten da eskolan, baina hemengo ume oro arbëresheraz mintzatzen da etxean nahiz kalean. Begi-bistan dago lehen ez genituen baliabide asko ditugula, hots, liburuak, grabaketak, eta abar.\nAlbaniarekin nahiko harreman sendoa mantendu duzue, ez da hala?\nGure herriaren eta Albaniaren arteko harremana ez da inoiz eten, euren mendebaldearekiko lotura izan baikara beti. Albaniarrek “odol galdua” deitu ohi digute eta Enver Hoxa agintari estalinistaren erregimenak gure mitoa erabili zuen munduari Albaniaren “irudi ona” emateko. Izan ere, 70eko hamarkadan gutako asko Albanian egon ginen, Tiranak gonbidatuta. Erregimen totalitarioa zen arren, guk nazio-erreferente bat izan dugu beti, hau da, Balkanetan Albania izeneko herrialde subiranoa dago. Aldi berean, lotura honek Erromaren mesfidantza sortu zuen. Esaterako, 60ko hamarkadan, Carabinieri poliziak Calabrian arbëresheak erreklutatu eta hona ekartzen zituen. Ez ziguten esaten eurak ere arbëresheak zirela; helburua bertako jendea ulertzea zen, ustezko gaizkileen solasaldiak hain “sekretuak” izan ez zitezen.\nZerk bereizten zaituzte Balkanetako albaniarrengandik?\nIa 600 urte igaro eta gero oso herri desberdinak gara. Albaniar gehienak musulmanak dira. Guk, aldiz, antzinako erritu ortodoxoari eusten diogu, oraindik ere. Hizkuntza aldetik, egungo albanierak mailegu asko jaso ditu turkieratik azken bost mendeetan, eta gurea, italiera nahiz Siziliako dialektoekin nahastu da denboraldi luze honetan. Agian, eskualde txiroan bizi izana elkarbanatzen dugu bi herriok, Sizilia ere oso atzeratua egon delako. Dena den, egungo Albaniako egoera ekonomiko nahiz soziala eta gurea ezin dira alderatu, inolaz ere.\nAipatu duzun pobrezia hori zela eta, 90eko hamarkadaren hasieran makina bat albaniar etorkin iritsi ziren Italiara. Nolako harremana izan zenuten haiekin?\n90eko hamarkadan era guztietako albaniarrak iritsi ziren herrialde honetara, onak eta txarrak, baina Italiako iparraldeak “albaniarra = kriminala” ekuazioari eutsi dio beti. Urte haietan gutako asko itzultzaile lanetan aritzeko hartu zituzten eta, aldi berean, bertako jendeak elkartasun handia adierazi zieten iritsi berriei. Pianan, esaterako, badira primeran integratu diren familiak. Dena den, gauza jakina da beste batzuek espetxean bukatu dutela. Gaur gehiago hitz egiten da errumaniarrez albaniarrez baino.\nNortzuk dira arbÃ«resheak?\nArbëresheak XV. mendean iritsi ziren Italiara Albaniatik. Calabria, Sizilia eta Apulia probintzietan bizi dira egun eta 100.000 inguru dira. Arbëresheek albaniar identitateari eutsi diote mendez mende, besteak beste, arbërisht hizkuntza, eta bizantziar erritua mantendu dituztelarik. Italieraren eragina jaso duen arren, euren mintzaira oso baliagarria da filologoentzat, otomandarren aurretiko albaniar hotsak mantendu baititu. Piana degli Albanesin ez ezik Siziliako herri gehiagotan topa daitezke komunitate horren kideak, hots, Santa Cristina Gelan, Contessa Entellinan, Mezzojuson eta Palazzo Adrianon. Beste hainbat herritan desagertu arren, albaniar jatorriko hainbat hitz entzun daitezke oraindik bertako siziliar dialektoan. 1880an siziliar askok Amerikara jo zuen, eta hainbat herri, esate baterako, Ybor City (Florida), arbëresheen kokaleku berri bilakatu ziren.


Begoña-argia | Aranzadi — Zientzia elkartea\nSaila: Antropologia, Arkeologia\nGaia: Hileta arkeologia, desobiratzeak\nBegoñako Argia proiektuaren xedea da unibertsitate-praktiken campus bat ezartzea hilerrian, historiaren, ondarearen eta antropologiaren inguruko ikerkuntza egiteko. Eta, hori guztia, oneratze, ikerkuntza eta zabalkunde zientifikoko prozesu baten barruan, betiere leku horri eta Bilboko memoria historikoari zor zaion sentsibilitate sozialarekiko begirunez.\nBegoñako hilerriak 10.000 metro koadro ditu, eta, gaur den egunean, bertan behera utzita dago; 1813tik 2006ra arte eman zuen zerbitzu (eta 2006an itxi; azken hobiratzea 2003an egin zen), eta Bilboren historiaren bilakaeraren, garapenaren eta hazkundearen lekuko leiala da. Izan ere, haren existentzia osoan zehar, hango hilobi eta panteoietan, Bilboko ehunka pertsonaren gorpuzkiak hobiratu izan dira. Eta lanean egon zen are une oso zailetan ere, hala nola Bigarren Errepublikan edo Gerra Zibilean zehar.\nMemoria historiaren arloan duen balioaz gain, hilerrian badira interes handiko multzo batzuk, XIX. eta XX. mendeen amaierako hilerri-arkitektura aztertzeko. Izan ere, dokumentuetan jasota dago arkitekto eta artista entzutetsuek diseinatutako panteoiak dauzkala, hala nola Vicente Larrea, Emilio Amann edo José María Basterra, eta, are beste eraikin batzuk ere, hala nola kapera, hezurtegia eta beste.\nHori guztia dela eta, Aranzadi zientzia elkartearen ustean leku horrek aukera handia eskaintzen du gure iragana ezagutzeko, eta oso egokia da ikertzeko, zientziazko metodologia eta sentsibilitate tekniko egokiekin, eta, halaber, han biltzen diren elementuetan jardunak gauzatzeko, zeintzuek ondare materiala eta immateriala biltzen baitute aldi berean.\nIKERKUNTZA KOORDINATZEKO JARDUERAK\nAlde horretatik, zenbait jardun gauzatuko dira hilerri barruan, desobiratuko diren hezur gorpuzkiak eta materialak ikertu eta sailkatu aurretik.\nLurra eta/edo hilerri-arkitekturako elementuak inola ere kendu aurreko lanak, ondorengo desobiratzeak eta gorpuzkiak kudeatzeko lanak errazteko.\nDokumentazio lanak, landaretza kendu ostean barruti barruan egitekoak (topografia, 3D argazkigintza…).\nDokumentazio idatzia eta grafikoa biltzea hilerri/panteoi bakoitzetik eta hobiratze bakoitzetik.\nDokumentazio arkeologikoa biltzea hilerrietatik/panteoietatik/kaperatik, eta haien balorazio ondarezko bat egitea.\nBegoñako argia - Argazkia: Anartz Ormaza\nLanean Begoñan - Argazkia: Anartz Ormaza\nBegoñako argia_lanean - Argazkia: Anartz Ormaza\nHezkuntzazko jardueren barruan, Aranzadi zientzia elkarteak induskatze/desobiratze prozesu bat egingo du, unibertsitate-ikasleentzako campus baten bidez.\nHorretarako, unibertsitate-zentroak eta zientzia-entitateak ariko dira proiektuan, betiere Bilbon kokatuta dauden unibertsitateei emanez lehentasuna (Euskal Herriko Unibertsitatea, Deustuko Unibertsitatea, UNED), eta, betiere, uriko giza kapitalaren formazioan eta uriko unibertsitate sarean inbertsioa eragitearren, eta, hala, zientziazko ikerketan eta zabalkundean erreferente izatekoa den proiektu baten garapen materialean parte hartuz. Aranzadi zientzia elkarteak berak hartu du ardura ikasleak erakartzeko eta kudeatzeko.\nDesobiratze/hobiratze prozesuan sartzen dira:\nHezur gorpuzkien induskatze mekaniko/eskuzkoa eta arkeologiazko dokumentazioa.\nHondakin materialak garbitu, analizatu, sailkatu eta tratatzea.\nAranzadik bere esperientzia eta ezagutza zabaletik, lan egiteko arloak eta lantaldeak definituko ditu, eta panteoiak eta hilobiak desmuntatzeko lanen zuzendaritza, kontrola, dokumentazioa eta arkeologiazko kontrola gauzatuko ditu.\nHorrez gain, desobiratze lanak amaitzean, azken memoria bat egingo du gorpuzkiei buruz, eta desmuntatzeko proposamen bat ere bai, eta eduki grafikoak eta idatzizkoak aurkeztuko ditu, beharrezkoak direnak proiektuaren ondorio izango diren ezagutzen eta emaitzen zabalkundea egiteko eta gizarteratzeko.\nZIENTZIAZKO, DOKUMENTAZIOZKO ETA SOZIALIZAZIOZKO JARDUERAK\nHain proiektu espezializatu baten zabalkunde soziala egitearren, honako hauek egingo dira:\nKontrolatu, jarraipena egin eta dokumentatu egingo dira ikerkuntzaren arloko lanak, sozializazio-plan bat eginez, ahalik eta zabalkunderik handiena ziurtatzearren.\nAldi bateko erakusketa-gunearen gidoia eta diseinua, non panelen bidez erakutsiko baita Begoñako memoriaren sintesi bat, bai eta abian den ikerketa prozesua ere, Arte Ederretako ikasleek egindako artelan batzuekin batera.\nEsku hartze artistikoko tailer bat, EHUko Arte Ederren fakultatearekin batera, eta beste bat hilobien petrologiari buruzkoa, Zientzia eta Teknologia Fakultateko Geologia Departamenduarekin batera, zeinarekin Aranzadi elkarteak hitzarmen espezifiko bat baitauka eta Leioako Geo-Q zentroa kudeatzen baitu.\nJardunaldiak eta hitzaldiak ikertzaile, arkeologo eta forentse ospetsuen eskutik, jendearentzako irekiak (memoria eta giza eskubideak, arkitektura, paisaia…), prozesuak horren beharrezkoa duen zientziazko zabalkundea ziurtatzeko.\nIkustaldi gidatuak prozesu osoan zehar, herritarren artean zientziazko zabalkundea eta herritarrek lekuari izango dioten atxikimendua indartzearren.\nIKUSTALDI GIDATUAK ETA HITZALDIAK\n‘Begoñako Argia’ publikoari irekitako proiektua da, eta dibulgazio-bokazio argia du.\nBegoñako Andra Maria kaleko hilerrirako sarbidean erakusketa-gune bat jartzeaz gain – bertan azalpen-panel batzuk jarri dira eta proiektuari izena ematen dion argia piztu da –, bisitaldi gidatuak antolatuko dira hilerrira, hala nahi duten guztiek Aranzadi Zientzia Elkartea egiten ari den lanetara hurbildu eta bertatik bertara ezagutu ditzaten.\nAlbistea Bilboko Udalak gehitu egin du ‘Begoñako Argia’ izeneko proiektua bururatzeko diru-hornidura (Aranzadi Zientzia Elkarteak darama proiektua), beste 570.000 eu… 2022eko maiatzaren 27a Albiste guztiak


Mugaz bestaldeko COMPETITIV´eko proiektua bere amaierara iritsi da 82 enpresa bazkide izanik, osasungintzako 6 berrikuntza plataforma martxan jarriz eta 3 patzuergo sortuz - Gipuzkoako bazkundea\nCOMPETITIV’eko proiektua maiatzaren 31ean amaituko da hiru urtetan zehar Euskadi, Akitania Berria eta Nafarroa arteko mugaz bestaldeko lankidetza burutu ondoren. Lankidetza honi esker 3 patzuergo sortu dira, osasungintzako 6 berrikuntza plataforma jarri dira martxan eta 82 enpresa egin dira bazkide.\nEpe honetan sortu diren hiru patzuergoak, ADDITIVALLEY, INNOVMEDICA Alliance eta BIG DATA suspertzen ari diren sektoreei bideratuta egon dira, berrikuntzarako indar handia duten sektoreei, hala nola, fabrikazio gehigarria, neurrira egindako medikuntzarako gailuen fabrikazio eta adimen artifiziala. Horrez gain, negozioa sortzeko 21 aukera antzeman dira aeronautika, espazioa, petroleoa eta gasa, medikuntza eta energia sektoreetan. Mugaz bestaldeko patzuergoak sektore hauetan ari dira lanean Europako talde handientzat soluzio lehiakorrak diseinatzen: Airbus, Ariane Group, Dassault, Total, Vallourec, Potez Aéronautique, Nutislab, ENGIE, etb…\nOsasungintzako mugaz bestaldeko berrikuntza plataformei dagokionez, aipatzeko da COMPETITIV´eko proiektuak barne hartzen dituen hiru lurraldeetan kokatuta dauden 6 osasun-etxek osatzen dutela: Groupe CAPIO-RAMSAY (Akitania Berria), CUN (Iruñea/Nafarroa), Centro hospitalario de Navarra (Iruñea/Nafarroa), IMQ (Euskadi), Onkologikoa (Donostia/Gipuzkoa) y Quirónsalud (Donostia/Gipuzkoa).\nAzpimarratzekoa da ere, COMPETITIV´eko proiektuak iraun duen hiru urte hauetan 82 enpresa izan direla bazkide egin direnak. Mugaz bi aldeetako enpresa hauek beste ekonomia agenteekin batera hilaren 16ean elkartu ziren Miarritzen proiektuaren amaiera ekitaldian eta erakunde sustatzaileek – Baionako Ganbera, Gipuzkoako Bazkundea, Orkestra eta Sodena- egin zuten moduan oso balantze ona egin zuten POCTEFAk % 65eko diru laguntza ematen dion mugaz bestaldeko proiektu honen inguruan. Cristina Igoak, Espainia-Frantzia-Andorra Lurralde Lankidetza Programako, POCTEFAko komunikazio arduradunak ere oso balorazio ona egin zuen proiektuaz “COMPETITIV´eko mugaz bestaldeko lankidetza DNAn daraman proiektu bat da. Proiektuak iraun duen bitartean mugaz bestaldeko lankidetza barneratua izan du eta proiektua sortu zenetik presente egon dela ikusten da, bere garapenean eta egin diren ekintza guztietan. Emaitzeetan ikus daiteke lankidetza hau, batez ere mugaz bi aldeetako enpresen artean sortu diren lankidetzatan. Enpresak beraiek dira proiektu honen bultzadarik gabe “muga zeharkatzea” ez zela posible izango nabarmentzen dutenak”.\nPOCTEFA deialdira aurkeztutako proiektu berria\nCOMPETITIV´eko programak lortutako emaitzak kontutan hartuz, Baionako Ganberak, Gipuzkoako Bazkundeak, Orkestrak eta Sodenak, eta proiektura gehitu den Eurorregión Nouvelle Aquitaine – Euskadi – Navarrak, programa berri bat aurkeztu dute POCTEFAko azken deialdirako:\nCOMPET’Plus. Proiektu honen helburua hiru lurraldeetako enpresa, ETE eta zentru teknologikoen artean berrikuntza plataformak sortzea da. Energia, mugikortasuna, nekazaritzako elikagaiak eta sormen industriako sektoreei lehentasuna emanaz.\nPOCTEFA 2014-2020, INTERREG V-A Espainia-Frantzia-Andorra programaren akronimoa da. Lurralde lankidetzarako programa europear bat da, hiru herrialdeen artean lurralde mugakidearen garapena sustatzeko sortua. Programak mugaz bestaldeko lankidetza proiektuak bultzatzen ditu Pirineotako bi aldeetako eta programan parte hartzen duten itsasertzeko guneetako agenteengaitik diseinatuak eta kudeatuak, lurraldearen garapen adimentsua, iraunkorra eta integratzailea babestuz.


"Nire hartz handia, nire hartz txikia eta ni neu". Margarita del Mazo Ilustrazioak: Rocio Bonilla. Itzulpena: Mari Eli Ituarte. Mensajero, 2018 l 32 orrialde l Haurrentzat\nLiburu honetako protagonistak, izenburuan adierazten duen bezala, bi hartz ditu. Bata handia eta bestea txikia. Eta, hain zuzen, ideia horretatik abiatzen da istorioa: “Hartz bat izateak abantaila handiak ditu, eta bi izateak… askoz gehiago!”. Irakurleak, orduan, gure neska protagonista ikusiko du hartz panpinari txano bat jartzen eta ondoko orrian hartz handiak nola jartzen dion berari txanoa.\n“Nire bi hartzak toki guztietara datoz nirekin” diosku protagonistak eta, horrela, ikusi ahal izango dugu elurretan paseatzen, jolasten, arrantzan izoztutako errekan, basoko animaliak ezagutzen eta beste mila kontu egiten bere bi hartzekin batera.\nMargarita del Mazok istorio sinple eta hunkigarria proposatzen digu, egunerokotasunean txertaturiko istorioa; elkarrekin, laguntzen, babesten ari diren lagunen istorioa. Eta kontakizunari ederki dagokion ilustrazio tonua azaltzen zaigu Rocio Bonillaren eskutik. Pastel tonuko koloreak, xehetasun ugari, kanpoko hotzaren zuritasuna eta animalien nahiz landare apurren bizitasuna agertuko zaizkigu irudi errealista, goxo eta iradokitzaileetan.\nEz dakigu zein den protagonistaren izena, ezta behar ere; bere ikuspegia bakarrik jasotzen baitugu istorioan. Berak zer pentsatzen duen, zer sentitzen, lagun txikiaren eta handiaren ondoan. Handiaren indarrak emaniko segurtasunaren ondoan, lagun txikiak gauza ñimiñoetara hurreratzeko aukera ikusi ahal izango dugu. Bai eta gure neska protagonistak txikiari emaniko babesa askoz ere era gozo eta handiagoan nola jasotzen duen hartz handiaren aldetik ere.\nAdiskidetasunaren aldeko mezua izan zitekeen liburu hau, baina amaieran irakurleak ikusi ahal izango duen bezala –liburu guztian iradokitzen dena, bestalde-, kariño kontua da, maitasuna, liburu honen gaia. Gurasoak nola babesten, nola zaintzen, nola laguntzen dion alabari. Hartz aitak edo hartz amak bere kumea zainduko zukeen bezala; gure protagonistak bere hartz txikia maite duen bezala. Amaieran, hasierako ideiara bueltatuz, egileak dioen bezala: “Ona da hartz bat edukitzea; gainera, nik bi dauzkat eta hori askoz hobea da”; edo guk esango genukeen bezala, ona da liburua bakarrik irakurtzea, hobea lagun batekin batera. Eta hori zure hartz handia bada, askoz hobea.


Diru-sarrera ertaineko herrialdeak | Consumer\nDiru-sarrera ertaineko herrialdeak\nDiru-sarrera txikiko herrialdeek baino laguntza gutxiago jasotzen dituzte, baina biztanleen erdiak egunean bi dolar baino gutxiagorekin bizi dira.\narabera: Asteartea, 2010eko apirilaren 13a\nDiru-sarrera ertaineko herrialdeek (MIC) sailkapenaren erdia betetzen dute. Ez dira herrialde pobreenak, horretarako herritarrek 1,25 dolarretik beherako diru-sarrerak izan beharko lituzketelako —baina biztanleen %41 ia ez da iristen 2 dolarretara—, ez eta herrialde aberatsak ere, Munduko Bankuaren datuen arabera, beren mugen artean munduko pobreen %70 inguru bizi baita. Planeta osoan banatzen diren kontraste-eskualdeak dira, eta benetako barne-arrailak dituzte.\nMuturreko desberdintasunak dituzte ezaugarri. Ohikoak dira Latinoamerikan eta Karibean, Afrikan, Asian eta, neurri txikiagoan, Europan. Herritar batzuk muturreko pobrezian bizi dira, baina ez diru-sarrera txikiko herrialdeak direla uste izateko adina. Guztira 101 eskualde dira, eta mundu osoko karbono dioxidoaren emisioen %41 ematen dute.\nLatinoamerikarako eta Kariberako UNESCOren Zientzia Bulego Erregionalaren azken buletinean nabarmendu dira nazioarteko lankidetzak, diru-sarrera txikiko herrialdeei laguntzeaz gain, garapen-bidean dauden herrialde guztiei, besteak beste, MICei, laguntzeko beharra aitortzen dutenen iritziak. Gogoratu bertan bizi dela mundu osoko herritarren ia erdia: “Munduko populazioaren %13 bizi da, egunean dolar bat baino gutxiagorekin, eta %41 egunean 2 dolar baino gutxiagorekin bizi da”.\nHerritarren %13 egunean dolar batekin baino gutxiagorekin bizi da\nEremu horietako bizi-baldintzek migrazioa bultzatzen dute. Barne- eta kanpo-mugikortasuna ezaugarri bereizgarria da, pertsonek aurrera egin, bizi-kalitatea hobetu, diru-sarrerak handitu eta oinarrizko zerbitzuak eskuratu nahi dituztelako. Horixe jasotzen du Nazio Batuen Garapenerako Programaren (NBGP) 2009ko Giza Garapenari buruzko Txostenak.\nNabarmentzekoa da migrazioaren eragin positiboa eta harrera-herrialdeetako murrizketen ondorioak, “kostuak nahiz arriskuak handitu baititzakete”. Eskolatze-tasari dagokionez, hobetu egin da, baina hirugarren herrialdeetara sartzeko baldintzak gogortu egin direla uste da. Arrazoi horrek migrazioa errazten du jatorrizko herrialdean bertan, eta pertsona pobre gehienak garapen gutxiko eskualdeetan egoten laguntzen du.\nHaurrak eta hiesa\nHerrialde horietan bizi diren adingabeek lehentasuna dute. Orainaldian inbertitzeak etorkizuna hobetzea esan nahi du. Bereziki, HIESak jotako haurrak kezkatzen dituzte, nahiz eta zenbait urrats egin diren: GIBa duten emakume haurdunen portzentajea handitu egin da, haurtxoei gaixotasuna ez transmititzeko tratamenduak jasotzen baitituzte, eta, aldi berean, txikiagoak tratatzen dira birusarekin.\nUNICEFen kalkuluen arabera, datu horiek, itxaropentsuak izan arren, oraindik konpondu gabe dauden zenbait kontu erakusten dituzte, hala nola GIBarekin bizi diren 15 urtetik beherako haurren kopuru handia (2,1 milioi 2007an), kutsatze berrien kopurua (urte horretan bertan 420.000 kasu berri erregistratu ziren haurretan) eta Saharaz hegoaldeko Afrikako egoera, non munduko GIBa duten haur guztien ia %90 bizi baita.\nHaurrentzako Nazio Batuen Funtsaren arabera, haurrek eritasuna hartzen dute haurdunaldian, erditzean edo edoskitzaroan, eta ia erdia bi urte bete baino lehen hiltzen da. Gehien kutsatzen dutenak, ordea, 15 eta 24 urte bitarteko gazteak dira (%40), eta gero eta txikiagoak dira umezurtzak pandemia horren ondorioz.\nDiru-sarrera ertaineko herrialdeei laguntzeko, eskualde horietan lan egiten duten GKEekin lan egin daiteke. Entreculturas Fundazioak, besteak beste, Perun, Dominikar Errepublikan, Venezuelan, Paraguayn, Ekuadorren eta Afrikako, Asiako eta Europako beste herrialde batzuetan egiten du lan, hala nola Albanian.\nOspitalearteko Lankidetza Kontseiluak Luandako (Angola) ospitale pediatrikoko kirurgia eta zainketa intentsiboetako unitatea babesten du; Afrika Esperanzak, berriz, Kamerunen egiten ditu proiektu guztiak, eta Mundubat Fundazioak Erdialdeko Amerikan egiten du lan.\nANAK, Ayuda a los Niños de Indonesia, familia oso pobreetako haurrak eskolatzen saiatzen da; Fem Futur, berriz, adingabeak Espainiako familietan aldi baterako hartzen ditu, eta ADRA Fundazioak larrialdiko laguntza eskaintzen du Indonesian eta Sri lankan.\ndolar países de ingreso medio reciben-eu países-eu población-eu pobres-eu


Euskal Eskola Publikoaren jaia Bastidan\nEuskal Eskola Publikoaren Jaia ospatu dute Bastidan\nBi urtez atzeratu ostean, jaia eta aldarrikapena uztartu dituzte Bastidan elkartu diren milaka lagunek.\nAireportuak lurperatua, azalera\nIpi-Apa elkarteak ikerketa bat egin du Bilboko aireportua egiteko eta handitzeko lanek 1940ko hamarkadatik 1990ekora bitartean inguruan eragindako ondare galerari buruz: Antzinako paisaia biziberritzen liburuan eta dokumentalean bildu dute emaitza. Eraikinak ez ezik, bizimodu bat ere desagertu zen.\nGero eta aldarri ozenagoa\nIruñeko Udalak aitortu du zenbait musika taldek ez dutela sanferminetan jo nahi, zezenketengatik. Hirian ere, eragile batzuek erdigunean jarri dute animalien auzia.\nJaiotza tasaren beherakada\nZAILTASUNEK SARRI ZAMATUTAKO HAUTUA\nArantxa Iraola - Ion Orzaiz\nUmeak izan nahi dituztenei laguntzeko neurriek egiturazkoak izan behar dute. Iparraldean, nahiko errotuak daude; Hegoaldean, bidea egiten ari dira. Jaiotza tasa behera ari da; zio ekonomikoak, sozialak eta demografikoak daude horren atzean: pertsona gutxiago daude orain haurrak izateko edadean. Bideoa albistearen barruan.\n«Jaiotzen den jendeak zahartzeko aukera izatea da gakoa»\nEgungo jaiotza tasa apalak ez du kezkatzen Luxan, eta azaldu du kopurua ez baizik eta bizi kalitatea aztertzea dela gakoa. Zaintza lana ere aipatu du, eta zaintza komunitarioaren aldeko aldarrikapena egin.\nSegregazioaren aurka ehunduz\nEusko Ikaskuntzak eta Eusko Jaurlaritzak antolatuta, eskola segregazioaz hausnartzeko jardunaldi bat egin dute. 2023an erdietsi asmo duten segregazioaren aurkako itunari ekarpenak egiteko baliatu dute\nJaurlaritzak %45 murriztu nahi ditu berotegi efektuko gasak 2030erako\nEusko Jaurlaritza Ingurumen Esparru Programa diseinatzen ari da aditu talde batekin. Ekonomia «deskarbonizatu» nahi dute 2050erako


Fisika kuantikoaren arauak hausteko agertoki bat - Zientzia Kaiera\nParalelismo hori baliatu du Enrique Solano fisikari, Ikerbasque ikertzaile eta EHUko QUTIS (Teknologia Kuantikoak Informazio Zientziarako) taldeko buruak, unibertsitatean sortu duten simulagailu batek egiten duena azaltzeko. Atomoek aktore plantak egiten dituzte bertan: haien propietateekin bat ez datozen rolak bete behar dituzte, fisika kuantikoak eman dien izaerari uko egin agertokian dauden bitartean, eta sinesgarriak izan. “Ezinezko fisikaren antzoki kuantikoa” da simulagailu hau, Solanoren hitzetan. Badakigu fikzioa dela, baina kontatzen diguten bitarte horretan, ikusten ari garena sinisteko prest gaude.\n1. Irudia: Zirkuitu supereroalea. Argazkia: EHUko QUTIS ikerketa-taldea.\n“Talde teoriko bat gara, eta fisika kuantikoaren inguruko kontzeptu eta ideia berritzaileak aztertu eta proposatzen ditugu. Bai eta horiek izango luketen inpaktua ere, informazio teknologien balizko iraultza berri baten testuinguruan”, azaldu du Solanok. Hori horrela, adituak dira simulagailu kuantikoak egiten; hau da, fisika kuantikoaren arauak makina baten bitartez imitatzeko aukera ematen duten instalazioak diseinatzen. Artikulu honetan hizketagai dugun simulagailu hau desberdina da, ordea: “Orain arte, inork ez zuen proposatu itxuraz zentzugabea dirudien aukera hau: atomoei eta fotoiei fisikaren oinarrizko legeen kontra doazen gauzak eginaraztea”. Eta horixe egin dute haiek.\nSimulagailu honen bitartez, fisika kuantikoaren eta erlatibitate bereziaren oinarrizko legeak birtualki urratu daitezkeela erakutsi dute Solanok eta lankideek. Esaterako, gaur egun arte ezagutzen dugun errealitateak dio partikulek ezin dutela orainalditik iraganera bidaiatu, baina simulagailu honetan, atomoek horixe antzeztu dezakete. Bai eta argia baino azkarragoak diren plantak egin ere. Hain zuzen, antzezlan hau zenbateraino zabaldu daitekeen aztertzeko asmoa dute EHUko talde honetan: “esploratzen jarraituko dugu, jakiteko naturak noraino duen bere buruari ziria sartzeko ahalmena. Ikasi nahi dugu non dagoen muga, zer puntutaraino irudikatu ditzaketen atomoek eta fotoiek zentzurik ez duten gauzak, gure antzoki kuantikoan”.\nQUTIS taldeak fisika teorikoa jorratzen du, eta simulagailu berezi honek oinarrizko ezagutza handitzeko balio du, baina ez horretarako bakarrik. Bere potentziala oso handia da, eta are gehiago orain, informazio teknologien eta ordenagailu kuantikoen garapenean funtsezkoa izaten ari den garai honetan. Etorkizunerako mugarri hori (sekulako abiaduran prozesatzeko gai diren superordenagailuak eraikitzea, alegia) “bigarren iraultza teknologiko kuantikoa” izango dela dio Solanok, eta bere taldea horra iristeko ari da ekarpenak egiten.\n“Bigarren iraultza etorriko da informazioa fisika kuantikoaren (atomo bati aldi berean toki askotan egotea ahalbidetzen baitio) arabera prozesatzea lortzen denean. Hala, prozesatze denborak ikaragarri txikiak izango dira, eta molekula kimikoen simulagailuek farmako eta material berriak sortzeko ahalmena izango dute horri esker. Kontraesana badirudi ere, gure gailuak hor egingo du ekarpena, bestela imitaezinak izango liratekeen prozesuen simulazioa eginez”, adierazi du Solanok.\n2. Irudia: Ioiak harrapatuta. Argazkia: EHUko QUTIS ikerketa-taldea.\nNorbait hegazkin pilotu izateko ikasketak egiten ari denean, eta pilotatzen ikasteko simulagailu batean orduak eta orduak egiten dituenean, mundu birtual horretan ikasitakoak baliagarriak zaizkio gero errealitaterako. Izan ere, gorputzak benetako hegazkin bat gidatzen ariko balitz bezala erreakzionatzen du neurri handi batean. Iruzur moduko hori baliatzean datza antzerki kuantikoa egiten duen simulagailu honen potentziala: “Simulagailu bat ez da errealitatea, baina atomo edo fotoi horri erreparatzen diogunean, jasotzen dugun informazio guztia… benetan partikulak legeak urratzen ari direla dirudi. Horixe ikusten dugu. Ziria sartzea da gakoa, informazio hori jasotzea, guk egia balitz bezala erreakzionatzea”.\nBiomedikuntza da ziria sartzea zer baliagarria izan daitekeen erakusten duen adibide oso argigarri bat. Txertoak, esaterako. “Inokulatzen diguten birusa edo bakterioa ez dago bizirik, baina gorputzak detektatzen du, hor dagoela uste du, eta erreakzionatu eta bere burua babesten du. Orduan, prozesu faltsuak edo lege fisiko kontraesankorrak simulatzea ez da alferrikako kontua, oso baliagarria baizik. Garrantzitsuena zera da, garatzen dugun materialak, farmakoak, fenomeno fisikoak edo teknologiak guk nahi dugun bezala jokatzea, benetan halakoa ez bada ere. Zientzialariontzat ezinbestekoa da”, azaldu du Solanok.\nJ. Casanova, C. Sabin, J. Leon, I. L. Egusquiza, R. Gerritsma, C. Roos, J. J. Garcia-Ripoll, E. Solano (2011): “Quantum Simulation of the Majorana Equation and Unphysical Operations”\nPhysical Review X 1, 021018\nU. Alvarez-Rodriguez, J. Casanova, L. Lamata, E. Solano (2013):\n“Quantum Simulation of Noncausal Kinematic Transformations” Physical Review Letters 111, 090503\nR. Di Candia, B. Mejia, H. Castillo, J. S. Pedernales, J. Casanova, E. Solano (2013):\nPhysical Review Letters 111, 240502\nArgitalpen-data: 2014/07/02 · Atala: Dibulgazioa


Hiriko gazteendako partaidetza-organo nagusia den Gazteriaren Mahaian parte hartzeko deia egin zaie, asteazkenerako, Iruñeko 23 elkarteri | Ayuntamiento de Pamplona\nArratsaldeko seietan izanen da, Gaztediaren Etxean, eta bertan herritarren sektore honek pandemia nola bizi duen aztertuko da\n2020ko Iraila 22a\nIruñeko Udaleko Hezkuntza, Herritarren Partaidetza eta Gazteriako Alorrak Gazteriaren Mahaia deitu du asteazken honetarako, arratsaldeko seietatik aurrera. Partaidetza-prozesu honetara, Gazteriaren Etxean egingo dena, 37 pertsona gonbidatu dituzte, eta horietatik 23 gazte-elkarteen ordezkariak dira. Gai-zerrendako puntu batean aztertuko da herritarren sektore honek nola bizi dituen pandemiak eragindako ondorioak eta COVID-19aren kontrako borroka.\nAsteazken honetako bileraren gai-zerrendaren arabera, Gazteriaren Mahaia eratu ondoren, landuko da organo honen funtzionamendua jada indarrean dagoen Herritarren Partaidetza arautzen duen Erregelamendu berrira egokitzea. Hurrengo puntuak, galde-eskeetara igaro baino lehen, aipatu egiten du Iruñeko gazteak nola pandemiari aurre egiten ari diren eta nola bizitzen ari diren bere ondorio sanitario eta sozialak.\nEkitaldiak Fernando Sesma Hezkuntza, Herritarren Partaidetza eta Gazteriako zinegotzi ordezkaria izanen du buru, eta harekin batera egonen da Fernando Aranguren Iruñeko Udaleko Gazteriako zinegotzi berezia. Gazte-elkarteen ordezkariez gain, gonbidatu dituzte Iruñeko Udaleko Osoko Bilkuran ordezkaritza duten udal-talde bakoitzeko zinegotzi bana, Nafarroako Gazteriaren Institutuko ordezkariak, Nafarroako Gazteriaren Kontseilukoak, eta unibertsitateetako ikasleen ordezkariak. Udalaren araudiarekin bat, bileran parte har dezakete, boto-eskubiderik gabe, gazteriako udal-teknikari batek, Gazteriaren Etxeko zuzendariak eta gehiengoa duten sindikatuen, enpresari gazteen eta alderdi politikoen gazte-atalen ordezkariek.\nIruñeko gazteendako partaidetza-organo nagusia\nGazteriaren Mahaia da Iruñeko Udalak gazteen partaidetzarako duen organo sektorial nagusia. Haren bidez bideratzen da gazteen parte hartzea gazteriako udal-politikei dagokienez. Azpimarratzekoa da asteazkenekoa dela azken lau urteetan hiriburuan gazteen inguruan egin den partaidetza-organo honen lehenengo bilera, eta kokatuta dago Iruñeko Udaleko Herritarren Partaidetzako Erregelamendu berriak biltzen dituen organo eta tresnen martxan jartzean.\nGazteriaren Mahaiak atxikipen libreko bide bat eskaintzea du xede, gazteekin lanean ari diren entitate eta elkarteen parte-hartzea sustatzeko, betiere Iruñea hainbat arlotan garatze aldera: politikan, gizartean, lanean, ekonomian eta kulturan. Organo honek, Udaleko Gazteria Planaren jarduketa desberdinen martxan jartzean eta ebaluazioan aholkatzeaz gain, gazteen iritzia bideratzeko beharrezko mekanismoak ezartzea lortu nahi du.


Zisne beltzak, errinozero grisak eta zaborrezko munstroak — Gaztezulo\nZisne beltzak, errinozero grisak eta zaborrezko munstroak\nZisne beltzak, errinozero grisak eta zaborrezko munstroak https://www.gaztezulo.eus/ilustrazioak/zisne-beltzak-errinozero-grisak-eta-zaborrezko-munstroak https://www.gaztezulo.eus/ilustrazioak/zisne-beltzak-errinozero-grisak-eta-zaborrezko-munstroak/@@download/image/EDITORIALA_zaldibar.jpg\nIlustrazioa: Olrait Studio\nZaborrezko Munstroa ‘Zaldibar Argitu!’\nEgunotan Nassim Taleb-ek bere teoria azaltzen duen The Black Swan: The Impact of the Highly Improbable liburua oparitu didate. Beltxarga edota zisne beltzaren teoriari buruzko liburu oso argigarria da teoria horren muina, ezusteko gertaera bat deskribatzen duen metafora bat da eragin sozioekonomiko handikoa. Inpaktu handiko gertaera neurrigabea, iragartzeko zaila, eta historiako, zientziako, finantzetako eta teknologiako itxaropen normalen eremutik kanpo dagoena. Adibideak aipatzean honakoak proposatzen ditu: Internet, ordenagailu pertsonala, Lehen Mundu Gerra edota 2001eko irailaren 11ko atentatuak.\nLiburua irakurtzen ari nintzen bitartean zera pentsatu nuen: “2020-2021an gertatzen zaigun guztia, pandemia, COVID-19-a, konfinamendua eta abar zalantzarik gabe teoria honen barruan sartuko nuke”. Interneten murgildu nintzen gaian gehiago sakontzeko helburuz eta Taleben azken elkarrizketa batekin egin nuen topo “ez gaude Zisne Beltzaren aurrean” dio berak. Bizi duguna “errinozeronte grisa” da. Horrela deitzen zaie aurre egiten ez diegun arrisku aurresangarriei. Alegia, herrialde edo konpainia batentzako arrisku handiko egoera jakin bat aurreikus daitekeen arren, agintariek, politikariek edota erantzuleek ez diete aurre egiten.\nZisneak, errinozeroak eta era guztietako animaliak alde batera utzi eta gurean izandako adibideekin lotzen saiatu naiz. Gertuko kasu bat etorri zait bat-batean burura: Zaldibar. Zaldibarko zabortegian luiziaren lehen urteurrenaren atarian, Europako Batzordeak Euskal Herrian izan den “hondamendi ekologikorik handiena” ikertzea erabaki du. Gertakariaren inguruko informazio ugari aurkeztu dute Bruselan. Dokumentazio horretan nabarmendu dituzte Verter Recycling enpresaren kudeaketaren inguruko datuak. Izan ere, Europako Batzordeari emandako informazioan zehaztu dute zabortegia kudeatzen zuela 2011n martxan jarri zenetik, eta jarduerak 2,8 milioi metro kubikoko isurketa-ahalmena eta 35 urteko betetze-aurreikuspena bazituen ere, bederatzi urtetan 2,8 milioi tona hondakin pilatu zituela 1,7 milioi metroko bolumenarekin, “edukiaren erdia baino gehiago” eta “aurreikusitako epearen laurdena baino igaro ez zenean”. Hilabete eskas falta da lehen urteurrenerako eta Joaquin Beltranek desagertuta jarraitzen du.\nZisne Beltzaren teoriaren barruan sartzen dute batzuk ezbehar hau, errinozero grisean besteak, kudeaketan irregulartasun ugari azaleratu direlako luiziaren ostean eta horrek frogatzen duelako aurreikusi zitekeen zerbait izan zela. Argi dagoena da erantzukizunak exijitu behar direla lehenbailehen zaborrezko munstro horrek berriro irentsi ez gaitzan.


Entzutegian - Polietika\nEzaguna da egungo gizarteetan irudiak hartu duen indarra. Hitzak bezainbertze, edo gehiago, maiz. Ikusi bertzerik ez dago, azkeneko urteotan Euskal Herrian adierazpen askatasunaren eta informazio eskubidearen inguruan izan diren salaketa nagusienak –komunikabideen itxieratik haratago- irudiarekin lotutakoak izan dira.\nEz gaitu harritzen, tamalez, Espainiako Entzutegi Nazionalak kazetari eta irudigile/irudi hartzaileen aurka, behin eta berriz, hartzen dituen neurri eta zigor eskaerak.\nAzkena, Deiako Jose Antonio Rodriguez eta Javier Ripa, eta Nicola Lococo idazlearen kontrakoa. Doala, aurretik, eurenganako elkartasun osoa. Bertze behin galdetu beharko diogu estatuari zein irizpide erabiltzen duen adierazpen askatasunaren muga gainditu dela azaltzeko. Non dagoen kritika eta irainaren arteko muga. Nork erabakitzen duen hori, eta zein neurri hartzen diren horrelako “ustezko” urraketa baten aitzinean.\nEta zergatik ezin dugun Espainiako koroaren jarduna kritikatu, gaitzetsi, zalantzan paratu, deitoratu... edo derrigorrean onartu eta begi onez ikusi behar ditugun geure egiten ez dugun koroko kideen jarduna. Eta umorea egiteko ere ezin den erabili milioika euro eskuratzen dituen eta gainerako herritarren bizimodu eredutik urrun bizi den klase soziala.\nIrudiaren edukia bera baino Espainiako Erregea izatea protagonista da arazoa. Kultur munduko kidea, politikaria, herritar soila... balitz protagonista, inongo arazorik ez luke paratuko Auzitegi Nagusiko epaileak. Eta ez da ohartzen, hilabete bukaerara ailegatzea gero eta gehiago kostatzen zaion gizartean, komunikabideei dagokiela, gutienez, denon diruarekin Errusiara ehizara doan pertsonaren jokaera zalantzan paratzea, kuestionatzea.\nAskatasunetan oinarritutako gizarteetan, demokrazia barneratua duten instituzioek ez lukete inolako mehatxurik antzeman beharko, beldurrik izan beharko, umoretik, egunkari bateko zutabetik, komiki-tiratik egindako aipuari, kritikari, satirari.\nBaina Koroaren beharraz, paperaz eztabaida bera ere onartzen ez duen estatu batek, nekez onartuko du erabateko prentsa askatasuna, adierazpen askatasuna. Eta benetan, erregearen irudiarengan kaltea eragin duelako auzipetu dituzte, edo epailearen protagonismo beharrak eraginda?\nEta kaltetua irakurlea, prentsa askatasuna bera, komunikabidea. Baina bereziki bere lana konpromisoz egiten diharduen kazetaria, irudigilea, argazkilaria. Gaur, ni ere, Entzutegi Nazionalean egonen naiz, buruan bada ere.\nadierazpen askatasuna entzutegia erregea


Gasteizen ere gaitzetsi dute Sestaoko hilketa matxista - Gasteiz - Alea.eus\nGasteizen ere gaitzetsi dute Sestaoko hilketa matxista\nErredakzioa 2021-02-16 08:57\nGasteizko mugimendu feministaren elkarretaratzea. / Argazkia: HALA BEDI\nJoan den astean, 2020ko bigarren hilketa matxista gertatu zen Sestaon; indarkeria matxistak 109 emakume hil ditu 2003tik Euskal Herrian. Mugimendu feministak erasoa salatzeko mobilizazioak egin ditu, baita Gasteizen ere.\nUstez, gizon batek 56 urteko bere emaztea hil zuen joan den ostiralean, bere burua itsasadarrera bota baino lehen. Horren aurrean, Euskal Herriko mugimendu feministak gaitzespena adierazteko mobilizazioak deitu ditu egunotan, hiriburuetan eta herriz herri. Gasteizen, dozenaka pertsona bildu dira astelehenean, Andre Maria Zuriaren plazan.\nMobilizazioetan "prebentziorako politika feminista errealak" behar direla aldarrikatu du mugimendu feministak, "transbertsalak izango direnak eta hezkidetzan sakonduko dutenak". Horrekin batera, borroka eta autodefentsa feministaren beharra azpimarratu dute, "antidoto gisa".


Uharte ederreko boterea, maitasuna, adiskidetasuna\nIzarrak eta gakoak Indiako Ozeanoan - Maurizio\nGlamour eta edertasuna - Maurizio\nLiperren familia eta talderik handiena - Mauriziako erregina nagusia\nBotere, maitasun eta adiskidetasunez betea, Liper & Top Queen\nLiper Zerbitzu Erosoa, Bidalketa Laguntza Bihotza\nCoronavirus gaixotasuna (COVID-19) pandemia momentu honetan larriki hedatzen ari denean. Liper lights-ek bere negozioa eremu gehiagotan zabaldu zuen herritarren erosotasunerako, instalazioa eta entrega barne.\nLibiako Eraikuntza Expo\nLED argien eskaera azkar hazten ari da. Negozioa eta merkatua zabaltzeko, gure Libiako bazkide den Adwa Alkristal Company-k 2021eko Libia Construction Expo erakusketan parte hartu du Tripoli hirian.\nLiper Top saltzen IP65 iragazgaitza Downlight\nErabilera sorta zabala, diseinu dotorea eta bakarra, argi efektu bikaina, prezio lehiakorra, aukera anitzak eta kalitate bikaina duen argi bat denean, gainera, markak merkatuan ospe handia du, izan nahi al duzu?\nLiper 2021 Misrata Industria Erakusketa Libian\nEpidemiaren eraginez, jendeak Liper argien eskaera mantendu egin da. Bereziki lineaz kanpoko erakusketa arrakastaz egiten da egoera zailetan. Libiako gure bikotekidea ere egon zen erakusketan.\nLiper Partners batzuen erakustokia\nLiper promozioaren euskarrietako bat gure bazkideei erakusleihoak diseinatzen laguntzea da, baita dekorazio materiala prestatzen ere. Gaur ikus ditzagun Liper bazkide batzuen laguntza eta erakusleiho honen xehetasunak.\nUrte berria hurbiltzen ari da. Liperrek eskerrik asko adierazi nahi dizkizu hogeita hamar urteko laguntza eta laguntasunagatik zure laguntza eta adeitasunagatik.\nLiper Packaging-a - Banakotasuna eta moda lortzea\nLIPER markak prezio lehiakorrak, kalitate altuko estandarrak eta bezeroarentzako arreta zerbitzu bikainak izateaz gain, hamarkadetako ontzien diseinu zorrotzak jasan zituen modernizazioa eta pertsonalizazioa lortuz. Liper-en paketeak bezeroaren nortasuna erakutsi nahi du eta norberaren identitatea eta adierazpena ahalbidetu.\nLiper-aren atzean dauden heroiak\nZuregatik, mundu osoko Liper lagunak, tinkoago aurrera egin dezakegu\nZuregatik, mundu osoko Liper lagunak, biharko edertasuna partekatu dezakegu.\nZorioneko dugu zurekin egotea, zurekin laguntzea eta fidatzea.\nLiper atzean gure heroiei omenaldia.\nLIPER Sustapen Laguntza\nLIPER marka kontsumitzaileak ezagut dezan sustatzeko, sustapen-laguntza politika abian jartzen dugu Liper argiak erosten dituzten bezeroei merkatua hobeto eta errazago egiten laguntzeko.\nLiperren bidaiari atzera begira\nLankidetzan aritzeko enpresa aukeratzen duzunean, zer faktore kontuan hartu behar dituzu？zein enpresa mota bilatzen ari zaren? Beno，hona hemen jakin behar duzuna.\nIritsi berria 2020ko lehen seihilekoan\nBikaintasuna bilatuz, arrakastak ezustean harrapatuko zaitu.\nLiper-ek ez du une batez gelditu lortutako arrakasta dastatzeko, bihar arte joango gara, planifikatzen dugu, jarduten dugu, LED argiak garatzen ari gara etengabe merkatuaren eskaerari erantzuteko, ez galdu gure etorrera berria.\nGURE PRODUKTUEN ALDEKO GALDERARIK BADUZU?\nIP 65 DOWNLIGHT Parkinentzako aukera ezin hobea ...\nBoterea, maitasuna, adiskidetasuna bikotik ...